cyanic-selkie/wikianc huggingface dataset:
തെലുങ്കാന സമരം
പ്രധാന കാരണം
രാമചന്ദ്ര റെഡ്ഡി തന്റെ അഭിമാനത്തിനേറ്റ ഒരു വലിയ മുറിവായാണ് ഈ പരാജയത്തെ കണ്ടത്. ഇതിനെതിരേ പ്രതികാരം ചെയ്യാൻ അയാൾ തീരുമാനിക്കുകയും, തന്റെ ഗുണ്ടാ സംഘത്തേയും പോലീസിനേയും ചേർത്ത് ഒരു പദ്ധതിക്കു രൂപം കൊടുക്കുകയും ചെയ്തു. ഇതനുസരിച്ച് പോലീസ് സംഘം നേതാക്കൾക്കെതിരേ കേസ് തയ്യാറാക്കി. 1946 ജൂലൈ 4 ന് നേരത്തെ നിശ്ചയിച്ചപ്രകാരം ഗുണ്ടകൾ സ്ഥലത്തെത്തിച്ചേരുകയും കർഷകരുടെ വീടുകൾക്കു നേരെ അക്രമം ആരംഭിക്കുകയും ചെയ്തു. കർഷകർ സംഘടിക്കുകയും ഇവർക്കെതിരേ തിരിയുകയും ചെയ്തപ്പോൾ രക്ഷപ്പെടാൻ നിവൃത്തിയില്ലാതെ അക്രമികൾ ദേശ്മുഖിന്റെ വീട്ടിനടുത്തുള്ള പുരയിലേക്കു പ്രാണരക്ഷാർത്ഥം ഓടിക്കയറി. വീടിനകത്തു നിന്നും അവർ ജനക്കൂട്ടത്തിനു നേരെ വെടിയുതിർക്കുകയും അതിൽ സംഘം നേതാവായ ദോദി കോമരയ്യ മരണമടയുകയും ചെയ്തു വിവരം കേട്ടറിഞ്ഞ അടുത്ത ഗ്രാമങ്ങളിൽനിന്നും കൂടുതൽ ജനങ്ങൾ ദേശ്മുഖിന്റെ വീടിനു ചുറ്റും കൂടാൻ തുടങ്ങി. ഇതറിഞ്ഞ ദേശ്മുഖിന്റെ പുത്രൻ കൂടുതൽ ഗുണ്ടകളുമായി വന്ന് കർഷകതൊഴിലാളികളെ നേരിട്ടു. ചോരക്കു ചോര എന്ന എന്ന നിലപാടിലായിരുന്നു ജനക്കൂട്ടം. തുടർന്ന് പോലീസെത്തുകയും ഗുണ്ടകൾക്കെതിരേ കേസ് എടുക്കാമെന്ന ഉറപ്പു നൽകുകയും ചെയ്തു. പിറ്റേ ദിവസം കോമറയ്യയുടെ മൃതദേഹവും വഹിച്ചുകൊണ്ട് ജനം ജാഥ നടത്തുകയും, ജമീന്ദാർമാർക്കെതിരേ തങ്ങളുടെ സമരം പ്രഖ്യാപിക്കുകയും ചെയ്തു. അടുത്ത ഗ്രാമങ്ങളിൽ നിന്നു വരെ ആളുകൾ അവിടെ വന്നു തമ്പടിച്ചു. സ്ത്രീകളുടെ പ്രാതിനിധ്യവും വളരെയധികമായിരുന്നു, ഐലാമ്മയുടെ കർഷകഭൂമിക്കു വേണ്ടിയുള്ള സമരത്തിൽ പാടിയ വിപ്ലവഗാനങ്ങൾ സ്ത്രീകളെ വളരെയധികം ആകർഷിച്ചിരുന്നു.
പോലീസ് നായാട്ട്
സായുധപോലീസിന്റെ സഹായത്തോടെ, ധർമ്മപുരം ഗ്രാമത്തിലെ സംഘം നേതാവിനെ മജിസ്ട്രേട്ട് അറസ്റ്റ് ചെയ്തു. 1500 ഓളം വരുന്ന ജനങ്ങൾ പോലീസ് വാഹനത്തിനു മുമ്പിൽ തങ്ങളുടെ നേതാവിനെ വിട്ടുകിട്ടണമെന്നാവശ്യപ്പെട്ടുകൊണ്ട് തടിച്ചു കൂടി. ഇത് കാര്യങ്ങൾ കൂടുതൽ വഷളാക്കി. സർക്കാർ ഉടൻ തന്നെ 144 ആം വകുപ്പ് പ്രഖ്യാപിച്ചു. പോലീസ് ഗ്രാമങ്ങളിൽ നിന്നും കുറേയേറെ ആളുകളെ അറസ്റ്റു ചെയ്യുകയും ദേശ്മുഖിന്റെ വീടുകളിൽ ഹാജരാക്കുകയും ചെയ്തു. ദേശ്മുഖിന്റെ കിങ്കരന്മാർ ഇവരെ ക്രൂരമായ പീഡനങ്ങൾക്കിരയാക്കിയെങ്കിലും, തങ്ങളിനിയും അടിമത്തത്തിനെതിരേയുള്ള സമരം തുടർന്നുകൊണ്ടുപോകുമെന്നായിരുന്നു നേതാക്കളുടെ മറുപടി.. മറ്റു ഗ്രാമങ്ങളിലുമുള്ള ജനങ്ങൾ പോലീസ് വേട്ട പ്രതീക്ഷിച്ച് അതിനെ നേരിടാനുള്ള തയ്യാറെടുപ്പുകൾ നടത്തുകയായിരുന്നു. പകൽ മുഴുവൻ അദ്ധ്വാനവും, രാത്രിമുഴുവൻ ഉറങ്ങാതെ കാവലിരിക്കുകയുമായിരുന്നു അവർ. ഇവരെ സഹായിക്കാൻ അടുത്ത ഗ്രാമങ്ങളിൽ നിന്നുപോലും ആളുകൾ വന്നിരുന്നു. നേരം പുലരുമ്പോൾ ഇവരെല്ലാം തങ്ങളുടെ സ്വന്തം ഗ്രാമങ്ങളിലേക്കു തിരിച്ചുപോവുകയും ചെയ്തിരുന്നു.
സായുധപോരാട്ടം
1947 ൽ ഇന്ത്യക്കു സ്വാതന്ത്ര്യം കിട്ടിയതിനുശേഷം നിസാം സ്വതന്ത്ര ഇന്ത്യയുടെ ഭാഗമായിരിക്കാൻ താൽപ്പര്യപ്പെട്ടില്ല. ഹൈദരാബാദ് ഒരു സ്വതന്ത്രരാജ്യമായിരിക്കുമെന്ന് നിസാം പ്രഖ്യാപിച്ചു, ഹൈദരാബാദിനെ ഇന്ത്യൻ യൂണിയനിൽ ചേർക്കുന്നതിനുവേണ്ടിയുള്ള സമ്മർദ്ദ തന്ത്രത്തിന്റെ ഭാഗമായി കോൺഗ്രസ്സ് ഒരു സത്യാഗ്രഹസമരം തുടങ്ങി. കമ്മ്യൂണിസ്റ്റ് പാർട്ടി ഈ സമയത്ത് ഹൈദരാബാദിൽ നിരോധനത്തിലായിരുന്നുവെങ്കിലും, ഈ സമയത്ത് അവർ കോൺഗ്രസ്സിന്റെ കൂടെ ചേർന്ന് ഹൈദരാബാദിനെ ഇന്ത്യൻ യൂണിയനിൽ ലയിപ്പിക്കുന്നതിനുവേണ്ടിയുള്ള സമരത്തിൽ പങ്കാളിയായി. നിസാമിനെതിരേ പൊരുതാൻ കമ്മ്യൂണിസ്റ്റ് പാർട്ടി ആയുധശേഖരണം ആരംഭിച്ചു. കോൺഗ്രസ്സ് തുടക്കമിടുന്ന പരിപാടികളെല്ലാം തന്നെ കമ്മ്യൂണിസ്റ്റ് പാർട്ടി ഇടപെട്ട് വമ്പിച്ച ജനമുന്നേറ്റങ്ങളാക്കി മാറ്റി. ഇന്ത്യൻ യൂണിയനും, ഹൈദരാബാദ് പ്രവിശ്യയും തമ്മിലുള്ള അതിർത്തി സമരക്കാർ പൊളിച്ചു കളഞ്ഞു. അവിടെയുണ്ടായിരുന്ന ചുങ്കപിരിവുതാവളങ്ങളുമെല്ലാം നശിപ്പിക്കപ്പെട്ടു.
ഗ്രാമങ്ങളിലെ യുവാക്കൾ പ്രത്യേകിച്ച് നേതൃസഹായമൊന്നുമില്ലാതെ സ്വയം സംഘടിച്ച് ചെറിയ സംഘങ്ങളായി മാറി. തൊഴിലാളികൾ തങ്ങളുടെ കയ്യിൽ കിട്ടിയ ചെറുതും വലുതുമായ എല്ലാ ആയുധങ്ങളും ശേഖരിക്കുവാൻ തുടങ്ങി.ഇതോടൊപ്പം പോലീസ് എയ്ഡ്പോസ്റ്റുകൾ ആക്രമിച്ച് ആയുധങ്ങൾ കൈവശപ്പെടുത്തി. സായൂധപോലീസും, റസാഖേർസ് എന്നറിയപ്പെടുന്ന നിസാമിന്റെ സേനയും അക്രമം ആരംഭിച്ചിരുന്നു. വീടുകളിൽ കയറി പ്രവർത്തകരെ അന്വേഷിക്കുക, അവരെ കിട്ടിയില്ലെങ്കിൽ സ്ത്രീകളെ ക്രൂരമായി ബലാത്സംഗം ചെയ്യുക തുടങ്ങിയ അക്രമപ്രവർത്തനങ്ങൾ തുടങ്ങിയിരുന്നു. ഇവരെ ചെറുക്കാൻ രൂപം കൊണ്ടിരുന്ന ഗറില്ലായുദ്ധസംഘങ്ങൾ അപര്യാപ്തമായിരുന്നു. കാരണം ആധുനിക ആയുധങ്ങളുമായാണ് ഗുണ്ടകൾ നരനായാട്ട് നടത്തിയിരുന്നത്. കർഷകതൊഴിലാളികളുടെ കയ്യിലുള്ളതോ പഴയതരം ആയുധങ്ങളും, അതുകൊണ്ട് തന്നെ ചെറുത്തു നിൽപ്പ് നിസ്സാരമായിരുന്നു. എന്നിരിക്കിലും, കൈവശമുള്ള ആയുധങ്ങളുടേയും, നിശ്ചയദാർഢ്യത്തിന്റേയും പിൻബലത്തിൽ തൊഴിലാളികൾ ജന്മികളിൽ നിന്നും ഭൂമികളും, ധാന്യങ്ങളും പിടിച്ചെടുത്തു. പലയിടങ്ങളിലും, രക്തരൂക്ഷിതമായ പോരാട്ടങ്ങളാണ് നടന്നത്. അനവധി ആളുകൾ മരിച്ചു വീണു. അതിലേറെ പേർക്ക് പരുക്കേറ്റു. ജന്മിത്തത്തിനു മുന്നിൽ തലകുനിക്കുവാൻ തയ്യാറല്ലെന്നു തൊഴിലാളികൾ ഉറക്കെ പ്രഖ്യാപിച്ചു.
സ്ത്രീ പങ്കാളിത്തം
തെലുങ്കാന സമരത്തിലെ സ്ത്രീ പങ്കാളിത്തം വളരെയധികം ശ്രദ്ധിക്കപ്പെട്ട ഒന്നായിരുന്നു. നിസാമിന്റെ ഗുണ്ടകളുടേയും, പോലീസിന്റേയും അക്രമത്തിന് ഏറെയും ഇരയായത് ഈ പാവം കർഷകതൊഴിലാളി സ്ത്രീകളായിരുന്നു. അവർ ക്രൂരമായി വേട്ടയാടപ്പെട്ടു. അവരുടെ കുഞ്ഞുങ്ങൾ കൺമുമ്പിൽ വധിക്കപ്പെട്ടു. പോലീസും, ഗുണ്ടകളും ഈ പാവപ്പെട്ട സ്ത്രീകളെ മാനഭംഗപ്പെടുത്തി. ഇവരുടെ കൺമുമ്പിൽ വച്ച് സഹോദരനേയും, ഭർത്താവിനേയും, മക്കളേയും പോലീസ് വേട്ടയാടി, തല്ലിച്ചതച്ചു. നിലനിൽപ്പിനായി അവർ ആയുധമെടുത്തു പോരാട്ടത്തിനിറങ്ങുകയായിരുന്നു. തങ്ങളുടെ ഭൂമിയും കഷ്ടപ്പെട്ടു വിളയിച്ച ധാന്യങ്ങളും, ജമ്മിന്ദാർമാർക്കു വിട്ടുകൊടുക്കാതിരിക്കാൻ സ്ത്രീകൾ സമരമുഖത്തേക്കിറങ്ങി, കൂടാതെ വേതന വർദ്ധനവിനുവേണ്ടിയും ഇവർ സമരം ചെയ്യുകയുണ്ടായി.
ഓപറേഷൻ പോളോ
1948- സപ്റ്റമ്പർ  പതിമൂന്നിന്  ഇന്ത്യൻസൈന്യം വിഘടിച്ചു നിന്ന നൈസാമിനെതിരായി ഹൈദരാബാദിലെത്തി,. അഞ്ചു ദിവസം നീണ്ടുനിന്ന  ഓപറേഷൻ   പോളോ  (ഓപറേഷൻ കാറ്റർപില്ലർ  എന്നും പേരുണ്ട്) എന്നറിയപ്പെട്ട  സൈനിക നടപടിയിലൂടെ   ഹൈദരാബാദ്   ഇന്ത്യൻ യൂണിയൻറെ ഭാഗമായിത്തീർന്നു,. ജനറൽ ജെ.എൻ. ചൗധരി മിലിട്ടറി ഗവർണർ ആയി  ഭരണമേറ്റെടുത്തു,  1949 ഡിസമ്പർ വരെ മിലിട്ടറി ഭരണം തുടർന്നു. 1950 ജനവരിയിൽ എം.കെ. വെള്ളോടി  മുഖ്യമന്ത്രി പദമേറ്റു .1952-ൽ ഹൈദരാബാദ് അസംബ്ലിയിലേക്കുള്ള ആദ്യത്തെ തെരഞ്ഞെടുപ്പു നടന്നു. ഭൂരിപക്ഷം നേടിയ  കോൺഗ്രസ് സർകാർ അധികാരമേറ്റു.
പട്ടാളഭരണകാലം
ആയിരക്കണക്കിന് ആളുകളെ ഇന്ത്യൻ സൈന്യം തടവിലാക്കിയതായും ഏതാണ്ട് അത്രതന്നെ   കൊല്ലപ്പെട്ടതായും,  അനുമാനിക്കപ്പെടുന്നു. , . റസാഖർമാരും   സ്വതന്ത്ര തെലങ്കാന എന്ന ആശയവുമായി മുന്നേറിയ  കമ്യൂണിസ്റ്റ് പ്രവർത്തകരും   ഇതിലുൾപ്പെട്ടു. പൊലീസിൻറേയും പട്ടാളത്തിൻറേയും പിന്തുണയോടെ  ഇസ്ലാം മതവിശ്വാസികൾക്കെതിരേയും  ക്രൂരമായ  ആക്രമണങ്ങൾ  നടന്നതായി സുന്ദർലാൽ കമ്മിറ്റി റിപോർട്ട്   ചെയ്തു.
കമ്യുണിസ്റ്റ് പാർട്ടിയുടെ പിന്മാറ്റം
തെലങ്കാന കാർഷികസമരം  മൂർധന്യത്തിലെത്തിയ ഘട്ടമായിരുന്നു. തെലങ്കാന മാർഗം  നമ്മുടെ  മാർഗം  എന്ന മുദ്രവാക്യം രൂപപ്പെട്ടിരുന്നു. എന്നാൽ ഇന്ത്യ സ്വതന്ത്രയായതോടെ സമരത്തിൻറെ  സാംഗത്യം   വിവാദവിഷയമായി. പുതുതായി രൂപംകൊണ്ട ഇന്ത്യൻ ഗവണ്മെൻറ് സാമ്രാജ്വത്വവാദിയാണെന്നും  അതുകൊണ്ട്  സ്വതന്ത്രതെലങ്കാനക്കു വേണ്ടിയുള്ള  സമരം   തുടരണമെന്നും പാർട്ടിയിലെ ഒരു വിഭാഗവും എന്നാൽ അത്തരമൊരു സമരത്തിന് ജനപിന്തുണ നഷ്ടമാകുമെന്ന്  മറ്റൊരു വിഭാഗവും  വാദിച്ചു. ഇന്ത്യൻ കമ്യൂണിസ്റ്റ് പാർട്ടി  ആശയക്കുഴപ്പത്തിലായി. കമ്യൂണിസ്റ്റ്പാർട്ടി നിരോധിക്കപ്പെട്ടതോടെ നേതാക്കൾ പലരും അറസ്റ്റുചെയ്യപ്പെട്ടു, കുറെപേർ  ഒളിവിലായി. ചേരിചേരാനയം കൈക്കൊള്ളാൻ തീരുമാനിച്ച സ്വതന്ത്ര ഇന്ത്യയുമായി രാഷ്ട്രീയസൌഹൃദത്തിനുള്ള തയ്യാറെടുപ്പിലായിരുന്നു സോവിയറ്റ്  യൂണിയൻ. ഈ സാഹചര്യത്തിൽ സായുധകാർഷിക സമരവുമായി  സിപിഐ മുന്നോട്ടു പോവുന്നതിനോട്  സോവിയറ്റ് യൂണിയന്  അനുഭാവമില്ലായിരുന്നു. റഷ്യയുടേയോ ചൈനയുടേയോ വഴി പിന്തുടരാതെ ഇന്ത്യൻ സാഹചര്യങ്ങൾ കണക്കിലെടുത്ത് തീരുമാനമെടുക്കാൻ റഷ്യൻ നേതൃത്വം ഇന്ത്യൻ ഘടകത്തിന്   നിർദ്ദേശം നൽകി. സിപിഐ,  തെലങ്കാന കർഷകസമരം പിൻവലിച്ചു, ,     1951 ഒക്റ്റോബർ  21-ന്    എ.കെ.ഗോപാലൻ  ഇതു  സംബന്ധിച്ച  പ്രഖ്യാപനം നടത്തി. ഉൾപാർട്ടി പിളർപിന് ഈ സംഭവം തുടക്കം കുറിച്ചു,.
ഹൈദരാബാദ് രാജ്യം- ആന്ധ്രപ്രദേശ് സംസ്ഥാനം-തെലങ്കാന
1952-ൽ ഹൈദരാബാദ് അസംബ്ലിയിലേക്കുള്ള ആദ്യത്തെ തെരഞ്ഞെടുപ്പു നടന്നു. ഭൂരിപക്ഷം നേടിയ  കോൺഗ്രസ് സർകാർ അധികാരമേറ്റു. 1956-ൽ ഭാഷാടിസ്ഥാനത്തിൽ  സംസ്ഥാനങ്ങൾ  പുനഃസംഘടിപ്പിക്കപ്പെട്ടപ്പോൾ  തെലങ്കാന മേഖല  ആന്ധ്രപ്രദേശ് സംസ്ഥാനത്തിൽ  ഉൾപെടുത്തപ്പെട്ടു,  ഹൈദരാബാദ് നഗരം, ആന്ധ്രയുടെ തലസ്ഥാനനഗരിയുമായി. എന്നാൽ തെലങ്കാന അവഗണിക്കപ്പെടുന്നതിനാൽ പ്രത്യേക തെലങ്കാന സംസ്ഥാനം വേണമെന്ന    ആവശ്യവുമായി 1969-ൽ  ജന പ്രക്ഷോഭം തുടങ്ങി. 2014-ൽ  ആന്ധ്രപ്രദേശ് സംസ്ഥാനം  രണ്ടായി വിഭജിക്കപ്പെട്ട്   ആന്ധ്ര, തെലങ്കാന എന്നിങ്ങനെ രണ്ടു സംസ്ഥാനങ്ങൾ  നിലവിൽവന്നു.
അവലംബം
വർഗ്ഗം:ഇന്ത്യയിലെ സമരങ്ങൾ വർഗ്ഗം: ഇന്ത്യയിലെ കാർഷിക സമരങ്ങൾ
തായ്‌പെയ്
തയ്‌വാന്റെ (റിപ്പബ്ളിക് ഒഫ് ചൈന) തലസ്ഥാനമാണ് തയ് പെയ്Taipei City. തയ്‌വാനിലെ ഏറ്റവും വലിയ നഗരവും ദ്വീപിലെ മുഖ്യ വാണിജ്യ-വ്യാവസായിക-സാംസ്കാരിക കേന്ദ്രവും തയ്പെയ് ആണ്. തൈപേ, തൈബീ എന്നീ പേരുകളിലും ഇതറിയപ്പെടുന്നുണ്ട്. ചൈനാക്കടലിൽ സ്ഥിതിചെയ്യുന്ന തയ്‌വാൻ ദ്വീപിന്റെ വടക്ക് ഭാഗത്തായി, താൻസൂയി നദിയുടെ കിഴക്കൻ കരയിലാണ് തയ്പെയുടെ സ്ഥാനം. പ്രത്യേക പദവിയും അധികാരങ്ങളുമുള്ള മുനിസിപ്പാലിറ്റിയാണ് തയ്പെയ്. ജനസംഖ്യ: 2.69 ദശലക്ഷം (2001).
തയ്‌വാൻ ദ്വീപിന്റെ വടക്ക് ഭാഗത്തുള്ള പർവതങ്ങൾ ചൂഴ്ന്ന താഴ്വാരപ്രദേശത്താണ് തയ്പെയ് നഗരം സ്ഥിതിചെയ്യുന്നത്. കടൽത്തീരത്തു നിന്ന് ഏതാണ്ട് 40 കി.മീ. ഉള്ളിലായാണ് ഇതിന്റെ സ്ഥാനം. ജനുവരിയിൽ 15.3 °C-ഉം ജൂലായിൽ 28.5 °C-ഉം ശരാശരി താപനിലയനുഭവപ്പെടുന്നു; ശരാശരി വാർഷിക വർഷപാതം: 2128 മി.മീ. ധാരാളം റോഡുകളും ഹൈവേകളും നഗരത്തിലൂടെ കടന്നു പോകുന്നു. ചീ ലുങ് ആണ് തുറമുഖം. തയ്‌വാനിലെ അന്താരാഷ്ട്ര വിമാനത്താവളത്തെ (ചിയാങ് കൈഷക്) കൂടാതെ ഒരു ആഭ്യന്തര വിമാനത്താവളവും ഇവിടെ പ്രവർത്തിക്കുന്നു.
1700-കളിൽ ഒരു ചെറിയ വാണിജ്യ കേന്ദ്രമായി രൂപം കൊണ്ട തയ്പെയ് ഇന്ന് നാഷണലിസ്റ്റ് ചൈനയിലെ പ്രധാന രാഷ്ട്രീയ-സാമ്പത്തിക-സാംസ്കാരിക കേന്ദ്രമായി വികസിച്ചിരിക്കുന്നു. വസ്ത്രങ്ങൾ, രാസവസ്തുക്കൾ, ഗതാഗതോപകരണങ്ങൾ, സംസ്കരിച്ച ഭക്ഷ്യ വസ്തുക്കൾ, യന്ത്രസാമഗ്രികൾ, തടി-ലോഹ ഉപകരണങ്ങൾ, ശുദ്ധീകരിച്ച പെട്രോളിയം, ഇലക്ട്രിക്കൽ-ഇലക്ട്രോണിക് ഉപകരണങ്ങൾ എന്നിവയാണ് മുഖ്യ വ്യാവസായികോത്പന്നങ്ങൾ.
ബുദ്ധവിഹാരങ്ങൾ, ഹ്വാകാങ് മ്യൂസിയം, ദ് നാഷണൽ മ്യൂസിയം ഒഫ് ഹിസ്റ്ററി, ദ് നാഷണൽ തയ്‌വാൻ സയൻസ് ഹാൾ, ദ് നാഷണൽ പാലസ് മ്യൂസിയം, ദ് നാഷണൽ തയ്വാൻ ആർട്സ് സെന്റർ, നാഷണൽ സെൻട്രൽ ലൈബ്രറി തുടങ്ങിയ സ്ഥാപനങ്ങൾ തയ്പെയ്ക്ക് മുതൽക്കൂട്ടായി വർത്തിക്കുന്നു. ഇവയിൽ നാഷണൽ പാലസ് മ്യൂസിയം ചൈനീസ് കലാരൂപങ്ങളുടെ ഏറ്റവും വിപുലമായ ശേഖരം എന്ന നിലയിൽ വിശ്വപ്രശസ്തി ആർജിച്ചിരിക്കുന്നു. കമ്യൂണിസ്റ്റ് അധിനിവേശത്തിനു തൊട്ടുമുൻപ് വൻകരഭാഗത്തെ വിവിധ സാംസ്കാരികകേന്ദ്രങ്ങളിൽ നിന്ന് കടത്തി മാറ്റിയവയാണ് ഈ ശേഖരത്തിലെ ഏറിയ പങ്കും.
ഫു-ജിൻ കാതലിക് സർവകലാശാല (1963) നാഷണൽ ചെങ്ചി സർവകലാശാല (1927), നാഷണൽ തയ് വാൻ സർവകലാശാല (1928), ഷു ചോ സർവകലാശാല (1900), മറ്റ് വിഷയാധിഷ്ഠിത കോളജുകൾ തുടങ്ങിയവ തയ് പെയ് നഗരത്തിലെ വിദ്യാഭ്യാസ മേഖലയെ സമ്പന്നമാക്കുന്നു.
ലോകത്തെ ജനസാന്ദ്രതയേറിയ നഗരങ്ങളിൽ ഒന്നാണ് തയ് പെയ്. 1949 മുതൽ ചൈനയിൽ നിന്നുള്ള കുടിയേറ്റം ഇവിടെ ഗണ്യമായ ജനസംഖ്യാപെരുപ്പത്തിനു വഴിയൊരുക്കി. 1886-ൽ തയ്‌വാൻ പ്രവിശ്യാപദവി ലഭിച്ചതോടെ 1891-ൽ തയ്പെയ് അതിന്റെ തലസ്ഥാനമായി മാറി. 1895-ൽ തയ്‌വാൻ ജപ്പാനു കൈമാറ്റം ചെയ്യപ്പെട്ടു. തുടർന്ന് നഗരം ജാപ്പനീസ് ഗവർണർ ജനറലിന്റെ ആസ്ഥാനമാവുകയും നഗരനാമധേയം 'തയ്ഹോകു' (Taihoku) എന്നായി മാറുകയും ചെയ്തു. 1895 മുതൽ 1945 വരെയുള്ള ജാപ്പനീസ് ഭരണകാലത്ത് തയ്പെയിൽ വികസനത്തിന്റേയും ആധുനികവത്കരണത്തിന്റേയും ഒരു തരംഗം തന്നെയുണ്ടായി. ഈ കാലഘട്ടത്തിൽ ചുറ്റുമതിലുകൾ പൊളിച്ചുമാറ്റി നഗരത്തിന്റെ ഭൂരിഭാഗവും പുതുക്കിപ്പണിയുകയും പുതിയ തെരുവുകൾ നിർമ്മിക്കുകയും ചെയ്തു. 1945-ൽ തയ്വാൻ ചൈനയ്ക്കു തിരിച്ചു കിട്ടിയതോടെ തയ്പെയ് വീണ്ടും പ്രവിശ്യാ ആസ്ഥാനമായി മാറി.
നാഗർകോവിൽ
ലഘുചിത്രം|Bus Station at Nagercoil
നാഗർകോവിൽ (நாகர்கோவில் എന്നു തമിഴിൽ) ഇന്ത്യയുടെ ഏറ്റവും തെക്കേ അറ്റത്തുള്ള ജില്ലയായ കന്യാകുമാരി ജില്ലയുടെ ആസ്ഥാനമാണ്‌ നാഗർകോവിൽ നഗരം. 1956 വരെ നഗരവും കന്യാകുമാരി ജില്ലയും തിരു-കൊച്ചിയുടെ ഭാഗമായിരുന്നു. നഗരവും സമീപപ്രദേശങ്ങളും നാഞ്ചിനാട്‌ എന്ന അപരനാമത്തിലും അറിയപ്പെടുന്നു. തിരുവിതാംകൂറിന്റെ നെൽകലവറ എന്ന് പ്രസിദ്ധമാണ്‌ നാഞ്ചിനാട്‌.
ഭൂമിശാസ്‌ത്രം
സമുദ്രനിരപ്പിൽ നിന്നും 42 അടി ഉയരത്തിൽ സ്ഥിതി ചെയ്യുന്നു.
നഗരവും നഗരപ്രാന്തവും:
നഗരം പശ്ചിമഘട്ടത്തോട്‌ ചേർന്ന് കിടക്കുന്നതിനാൽ നഗരപ്രാന്തപ്രദേശങ്ങൾ പർവ്വതങ്ങളാലും താഴ്‌വരകളാലും സമൃദ്ധമാണ്‌ പശ്ചിമഘട്ടമാണ്‌ നഗരത്തിന്റെ ജീവൻരേഖ. കുടിവെള്ളം, കാലാവസ്ഥ, ജലസേചനം, എന്നിവക്കെല്ലാം നഗരം പശ്ചിമഘട്ടത്തോട്‌ കടപ്പെട്ടിരിക്കുന്നു, നഗരത്തിന്റെ പല ഭാഗങ്ങളിൽ നിന്നും പശ്ചിമഘട്ടത്തിന്റെ അതിമനോഹരവും, നയനാഭിരാമവുമായ ദൃശ്യങ്ങൾ കാണാം. നഗരത്തിന്‌ കിഴക്കായി പശ്ചിമഘട്ടത്തിൽ റബ്ബർ, കോഫീ, മഞ്ഞൾ തോട്ടങ്ങൾ ധാരാളമുണ്ട്‌. ഇവയിൽ പലതും ബ്രിട്ടീഷുകാർ വികസിപ്പിച്ചതാണ്‌. സിംസൺ, ബാലമോർ എന്നീ ബ്രിട്ടീഷ്‌ എസ്റ്റേറ്റുകളുടെ പേരുകൾ ഇന്നും നഗരത്തിൽ പ്രബലമാണ്‌. ഇന്ന് ഈ എസ്റ്റേറ്റുകളിൽ പലതും കേരളത്തിലെ ധനാഢ്യരായ മാപ്പിളമാർ (സിറിയൻ ക്രിസ്ത്യാനികൾ)-കൈക്കലാക്കിയിരിക്കുന്നു‌. കന്യാകുമാരിയോട്‌ ചേർന്നുകിടക്കുന്ന നാഗർകോവിൽ നഗരത്തിൽ വച്ചാണ്‌ കന്യാകുമാരിയിൽ നിന്നും വരുന്ന റയിൽപാത തിരുനെൽവേലി വഴി മധുരയിലേക്കും, തിരുവനന്തപുരം വഴി കൊച്ചിയിലേക്കും തിരിയുന്നത്‌. ദക്ഷിണറെയിൽവേയിലെ ഒരു പ്രധാന ജംക്ഷനാണ്‌ നാഗർകോവിൽ. എൻ.എച്ച്‌. 47 വഴി തിരുവനന്തപുരത്ത്‌ നിന്നും 65 കിലോമീറ്ററാണ്‌ നാഗർകോവിൽ. തിരുനെൽവേലിയിലേക്ക് എൻ.എച്ച്‌. 7 വഴി 80 കിലോമീറ്റർ പോകണം.
കാലാവസ്ഥ:
വർഷം മുഴുവനും പ്രസന്നമായ കാലാവസ്ഥയാണ്‌ നഗരത്തിൽ. വേനൽക്കാലത്ത്‌ 33 ഡിഗ്രിവരെ താപനില എത്താറുണ്ട്‌. വടക്കുകിഴക്കൻ കാലവർഷക്കാറ്റും, തെക്കുപടിൻഞ്ഞാറൻ കാലവർഷക്കാറ്റും നഗരത്തിന്‌ മഴ നൽകുന്നു. നീലഗിരി കഴിൻഞ്ഞാൽ തമിഴ്‌നാട്ടിൽ ഏറ്റവും അധികം മഴ ലഭിക്കുന്ന ജില്ലയാണ്‌ കന്യാകുമാരി.
ജനസംഖ്യ:
2.25 ലക്ഷമാണ്‌ നഗരപരിധിയീലെ ജനസംഖ്യ. നഗരപ്രാന്തമായ ചെറിയ ജില്ലയായ കന്യാകുമാരി 17 ലക്ഷം ജനസംഖ്യയുള്ളാതാണ്‌. ചെന്നൈ കഴിഞ്ഞാൽ തമിഴ്‌നാട്ടിൽ ഏറ്റവും കൂടുതൽ ജനസാന്ദ്രതയുള്ള ജില്ലയാണ്‌ കന്യാകുമാരി. ജില്ലയുടെ തീരദേശഗ്രാമങ്ങളിലാണ്‌ ധാരാളം ജനസാന്ദ്രത കാണുന്നത്‌. പശ്ചിമഘട്ടത്തോട്‌ ചേർന്നു കിടക്കുന്ന താഴ്‌വാര പ്രദേശങ്ങളിൽ ജനസാന്ദ്രത കുറവാണ്‌.
സംസ്കാരവും മതവും
തമിഴ്‌, മലയാളം, ഇംഗ്ലീഷ്‌ എന്നീ ഭാഷകൾ നഗരത്തിലെ ജനങ്ങൾ സംസാരിക്കുന്നു. നഗരത്തിലെ എല്ലാ പ്രധാന വിദ്യാലയങ്ങളിലും ഈ മൂന്നു ഭാഷകളും അദ്ധ്യയന മാധ്യമങ്ങളാണ്‌. നഗരത്തിലെ സംസ്കാരം കേരളസംസ്കാരത്തിന്റെയും തമിഴ്‌നാട്‌ സംസ്കാരത്തിന്റെയും മിശ്രിതമാണ്‌. ക്രിസ്ത്യൻ, മുസ്ലിം, ഹിന്ദു മതവിഭാഗങ്ങൾ ഇവിടെയുണ്ട്‌. ക്രിസ്ത്‌മസ്‌, ഓണം, മണ്ടയ്കാട്‌ ഭഗവതിയമ്മൻ ക്ഷേത്ര ഉത്സവം, കോല്ലങ്കോട്‌ തൂക്കം, കോട്ടാർ സെന്റ്‌ ഫ്രാൻസിസ്‌ സേവ്യർ തിരുനാൾ, തക്കല പീർ മുഹമ്മദ്‌ തിരുനാൾ, അയ്യാ വൈകുണ്ടർ ഉത്സവം എന്നിവയാണ്‌ ജില്ലയിലെ പ്രധാന ആഘോഷങ്ങൾ.
യൂറോപ്യൻ മിഷണറിമാരുടെ സ്വാധീനം
19-ആം നൂറ്റാണ്ടിൽ നഗരത്തിൽ എത്തിയ ബ്രിട്ടീഷ്‌, ജർമ്മൻ മിഷണറിമ്മർ നഗരത്തിന്റെ സാമൂഹ്യനിലവാരം, വിദ്യാഭ്യാസം, സാക്ഷരത എന്നിവക്ക്‌ നൽകിയ സംഭാവനകൾ വളരെ വലുതാണ്‌. നഗരം അവരോട്‌ കടപ്പെട്ടിരിക്കുന്നു. ഇന്നും നഗരത്തിലെ പല വിദ്യാലയങ്ങൾക്കും തെരുവുകൾക്കും ഈ മിഷണറിമാരുടെ പേരുകൾ തന്നെയാണുള്ളത്‌. യൂറോപ്യൻ മിഷണറിമാർ 19-ആം നൂറ്റാണ്ടിന്റെ ആദ്യകാലങ്ങളിൽ വിദ്യാഭ്യാസത്തിന്റെ മഹത്ത്വം നഗരത്തിൽ പ്രഘോഷിച്ചു. ഒരു ചെറിയ വിഭാഗം ജനങ്ങളെ പ്രൊട്ടസ്റ്റന്റ്‌ വിഭാഗത്തിലേക്ക്‌ പരിവർത്തനപ്പെടുത്തുകയും ചെയ്തു. 16-ആം നൂറ്റാണ്ടിൽ തന്നെ വിശു: ഫ്രാൻസിസ്‌ സേവ്യർ ഇവിടെ ശക്തമായ കത്തോലിക്കൻ അടിത്തറ സ്ഥാപിച്ചിരുന്നു. ഇന്നും കത്തോലിക്കർ ആധിപത്യം പുലർത്തുന്ന നഗരമാണ്‌ നാഗർകോവിൽ. 1817-ഇൽ നഗരത്തിലെത്തിയ പ്രൊട്ടസ്റ്റന്റ്‌ മിഷണറിയായ റവ: സി. മെഡ്‌ നഗരത്തിൽ ലണ്ടൻ മിഷൻ സൊസൈറ്റി (എൽ.എം.എസ്‌) സ്ഥാപിച്ചു. അദ്ദേഹം നഗരത്തിന്റെ വിദ്യാഭ്യാസരംഗത്തിന്‌ നൽകിയ സംഭാവനകൾ അമൂല്യമാണ്‌. 1818-ഇൽ അദ്ദേഹം സ്ഥപിച്ച നാഗർകോവിൽ സെമിനാരി തിരുവിതാംകൂറിലെയെന്നല്ല, തെക്കേ ഇന്ത്യയിലെ തന്നെ ആദ്യത്തെ ഇംഗ്ലീഷ്‌ വിദ്യാഭ്യാസസ്ഥാപനങ്ങളിൽ ഒന്നാണ്‌. അദ്ദേഹം വിദ്യാഭസരംഗത്തിന്‌ നൽകിയ സംഭാവനകൾ കണക്കിലെടുത്ത്‌ തിരുവിതാംകൂർ സർക്കാർ അദ്ദേഹത്തെ വിദ്യാലങ്ങളുടെ സൂപ്രണ്ട്‌ ആയി നിയമിച്ചു, മഹിളാവിദ്യാഭ്യാസവും അദ്ദേഹം പ്രചരിപ്പിച്ചു, റവ:സി:മെഡ്‌ നാഗർകോവിലിൽ സ്ഥാപിച്ച നാഗർകോവിൽ മിഷൻ പ്രസ്സ്‌ ആണ്‌ തിരുവിതാംകൂറിലെ ആദ്യത്തെ അച്ചടിശാല. 1806 മുതൽ 1816 വരെ നഗരത്തിലും പ്രാന്തപ്രദേശങ്ങളിലും ധാരാളം വിദ്യാലങ്ങൾ സ്ഥാപിച്ച റവ:വില്യം തോബിയാസ്‌ എന്ന മിഷണറിയോടും നഗരം കടപ്പെട്ടിരിക്കുന്നു. അദ്ദേഹം തിരുവിതാംകൂറിലെ തന്നെ ആദ്യത്തെ വിദ്യാലയങ്ങളിൽ ഒന്ന് നഗരത്തിന്‌ സമീപം മയിലാടിയിൽ സ്ഥാപിച്ചു. ഇന്നും ഈ വിദ്യാലയം ഇവിടെയുണ്ട്‌.
പ്രാദേശിക സമ്പദ് വ്യവസ്ഥ
thumb|360px|നഗരപ്രാന്തമായ ആരൽ‌വായ്മൊഴിയിലെ വിൻഡ് മില്ലുകൾ നഗരം വിട്ട് തിരുനെൽ‌വേലിയിലേക്ക് പോകുമ്പോൾ നയനസുഖം പകരുന്നു. ഇന്ത്യൻ സ്പേസ്‌ റിസർച്ച്‌ ഓർഗനൈസേഷൻ (ഐ.എസ്‌.ആർ.ഒ) യുടെ ലിക്വിട്‌ പ്രൊപ്പൾഷൻ സിസ്റ്റംസ്‌ സെന്റർ(എൽ.പി.എസ്‌.സി) നഗരത്തോട്‌ ചേർന്ന് മഹേന്ദ്രഗിരിയിൽ സ്ഥിതി ചെയ്യുന്നും. മറ്റൊരു പൊതുമേഖലാസ്ഥാപനമായ ഇന്ത്യൻ റെയർ എർത്ത്‌ ലിമിറ്റഡ്‌ (ഐ.ആർ.ഇ) നഗരത്തിന്‌ സമീപം മണവാളക്കുറിച്ചിയിൽ സ്ഥിതി ചെയ്യുന്നു, നഗര‍ത്തിന്‌ സമീപം മുപ്പന്തൽ, ആരൽവായ്മൊഴി പ്രദേശങ്ങളിൽ ധാരാളം വിൻഡ്‌ മില്ലുകൾ കാണാം. മില്ലുകളുടെ എണ്ണത്തിലും വൈദ്യുതോൽപാതന ശേഷിയിലും തെക്കേ ഏഷ്യയിൽ തന്നെ സുപ്രധാന കേന്ദ്രങ്ങളിൽ ഒന്നാണ്‌ നഗരം. 540 മെഗാവാട്ട്‌ വൈദ്യുതിയാണ്‌ ഈ വിൻഡ്‌ മില്ലുകൾ ഉൽപാദിപ്പിക്കുന്നത്‌. കയർനിർമ്മാണം, പുഷ്പവ്യാപാരം, കൈത്തറി, റബ്ബർ ഉൽപന്നങ്ങളുടെ നിർമ്മാണം, മീൻ വല നിർമ്മാണം, ഭക്ഷണ സംസ്കരണം എന്നിവയാണ്‌ നഗരത്തിലെ ചെറുകിട വ്യവസായങ്ങൾ. നഗരത്തിലെ തിരക്കേറിയ വടശ്ശേരി, കോട്ടാർ മാർക്കറ്റുകൾ തിരുവനന്തപുരത്തേക്കും കേരളത്തിന്റെ ഇതര ഭാഗ്ങ്ങളിലേക്കും പച്ചക്കറിയും മറ്റും തമിഴ്‌നാട്ടിൽ നിന്നും അയക്കുന്ന പ്രധാന കേന്ദ്രങ്ങളാണ്‌. നഗരത്തിലെ എൻ.ആർ.ഐ. കളും നഗരത്തിന്റെ സമ്പത്‌ വ്യവസ്ഥക്ക്‌ വൻസംഭാവന നൽകുന്നു.
നഗരത്തിലെ പിൻ‌കോഡുകൾ
ജി.പി.ഓ    - 629001
കോട്ടാർ       - 629002
വെട്ടൂർണിമഠം  - 629003
രാമൻപുതൂർ   - 629004
രാഷ്ട്രീയം
പാരമ്പര്യമായി കോൺഗ്രസിന്റെ കോട്ടയായിരുന്നു നാഗർകോവിൽ നഗരം. തമിഴ്‌നാടിന്റെ മുൻ മുഖ്യമന്ത്രിയായിരുന്ന കെ. കാമരാജ്‌ കന്യാകുമാരി നിയൊജകമണ്ടലത്തിൽ നിന്നും ആണ്‌ വിജയിച്ചത്‌. മന്ത്രിമാരായ ശ്രീ.സുരേഷ്‌ രാജൻ, ശ്രീ.നാഞ്ചിൽ മനോഹരൻ. വിജയധരണി എന്നിവരും നാഗർകോവിലുകാരാണ്‌.എന്നാൽ ഇപ്പോൾ ബി  ജെ  പിക്കും  ഭരണമുണ്ട്  പൊൻ രാധാകൃഷ്ണൻ  എം പി
ടർബോ
right|thumb|350px| എയർ [[ഫോയിൽ ബെയറിങ്- ടർബോ ചാർജർ Mohawk Innovative Technology Inc.  ]] ടർബോ എന്നത് ആംഗലേയത്തിലെ ടർബൈൻ (Turbine) എന്ന പദത്തിൽ നിന്നുരുത്തിരിഞ്ഞ താരതമ്യേന പുതിയ പദമാണ്. ടർബൈൻ എന്നു തന്നെയാണ് ഇതുകൊണ്ട് വിവക്ഷിക്കുന്നത്. (Turbine = ലംബമായ ഒരക്ഷത്തിനു ചുററും ദ്രവത്താലോ വാതകത്താലോ ചുഴറ്റപ്പെടുന്ന ഒരു ചക്രം)
ടർബോ ചേർത്തു പറയുന്ന ചില പദങ്ങൾ
ഇതേ പോലുള്ള മറ്റു പദങ്ങൾ
മറ്റ് ലിങ്കുകൾ
വർഗ്ഗം:Turbochargers വർഗ്ഗം:Engine technology
Turbo Turbodrift
പടന്നക്കാട്
കേരളത്തിലെ കാസർഗോഡ് ജില്ലയിലെ കാഞ്ഞങ്ങാട്, നീലേശ്വരം എന്നീ നഗരസഭകളിൽ വ്യാപിച്ചുകിടക്കുന്ന സാമാന്യം വലിയൊരു ഗ്രാമമാണു് പടന്നക്കാട്.
നെഹ്രു ആർട്സ് ആൻഡ് സയൻസ് കോളേജ്, കാർഷിക കോളേജ്, കാർഷിക ഗവേഷണ തോട്ടം, ടീച്ചേഴ്സ് ട്രൈനിംങ് സെന്റർ, തുടങ്ങിയ വിദ്യാഭ്യാസ ഗവേഷണ സ്ഥാപനങ്ങൾ ഇവിടെ സ്ഥിതിചെയ്യുന്നു.
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ക്വാണ്ടം ജിസ്
സ്വതന്ത്ര ഭൂവിവര സോഫ്റ്റ്​വെയറുകളിൽ പ്രധാനപ്പെട്ടതാണ് '''ക്വാണ്ടം ജി. ഐ.​എസ്'''. ഭൂപടം നിർമ്മാണം മാത്രമല്ല, ഭൂപടങ്ങൾ പ്രദർശിപ്പിക്കുക, നവീകരിക്കുക, പുതിയവ സൃഷ്ടിക്കുക, ഭൂവിവര വ്യവസ്ഥയിൽ ലഭ്യമായ വിവരങ്ങൾ (രണ്ട് സ്ഥലങ്ങൾ തമ്മിലുള്ള അകലം, സ്ഥലങ്ങളുടെ വിസ്തീർണം, കൃഷിയിടങ്ങളുടെ അവസ്ഥ മുതലായവ) വിശകലനം ചെയ്യുക, നമ്മുടെ ആവശ്യത്തിനനുസരിച്ച് വിശകലനം ചെയ്ത വിവരങ്ങളെ പട്ടികാ രൂപത്തിലോ ഭൂപട രൂപത്തിലോ നൽകുക തുടങ്ങി നിരവധി പ്രവർത്തനങ്ങൾ എളുപ്പത്തിൽ ചെയ്യുന്നതിന് ഈ സോഫ്റ്റു​വെയർ സഹായിക്കുന്നു.
പുറം കണ്ണികൾ
വർഗ്ഗം:സ്വതന്ത്ര സോഫ്റ്റ്‌വെയർ വർഗ്ഗം:ജി.ഐ.എസ്. സോഫ്റ്റ്‌വെയർ‎ വർഗ്ഗം:ഭൂവിവര വ്യവസ്ഥ
ഇൻ ഗോസ്റ്റ് ഹൗസ് ഇൻ
ലാൽ തിരക്കഥയെഴുതി സംവിധാനം ചെയ്ത് 2010-ൽ പുറത്തിറങ്ങിയ ഒരു ഹൊറർ കോമഡി ചലച്ചിത്രമാണ്‌ ഇൻ ഗോസ്റ്റ് ഹൗസ് ഇൻ. ഇൻ ഹരിഹർ നഗർ എന്ന ഹിറ്റ് ചിത്രത്തിന്റെ മൂന്നാം ഭാഗമാണ് ഈ ചിത്രം.1990 ൽ പ്രദർശനത്തിനെത്തിയ ഇൻ ഹരിഹർ നഗറിന്റെ രണ്ടാം ഭാഗമായി 2009ൽ ടു ഹരിഹർ നഗർ പ്രദർശനത്തിനെത്തിയിരുന്നു. മുകേഷ്, ജഗദീഷ്, സിദ്ദിഖ്, അശോകൻ എന്നിവരാണ് പതിവു പോലെ കേന്ദ്രകഥാപാത്രങ്ങൾ. . രോഹിണി, ലെന, റീന ബഷീർ എന്നിവരും ഈ ചിത്രത്തിൽ അഭിനയിക്കുന്നു. രാധികയാണ് നായിക.ലക്ഷ്മി റായിയും, ഗീതാവിജയനും അതിഥി താരങ്ങളായി എത്തുന്നുണ്ട്. ഹരിഹർനഗർ പരമ്പരയിലെ മറ്റ് ചിത്രങ്ങളെപ്പോലെഈ ചിത്രവും ബോക്സോഫീസിൽ മികച്ച വിജയം നേടി .
കഥാസംഗ്രഹം
ഊട്ടിയിലെ ഒരു പ്രേതബാധയുള്ള വീട്ടിൽ നാല് പേരുടെ സംഘം കുടുംബസമേതം അവധിക്കാലത്ത് താമസിക്കാനെത്തുന്നതും തുടർന്നുണ്ടാകുന്ന സംഭവങ്ങളുമാണ് ഇൻ ഗോസ്റ്റ് ഹൗസ് ഇൻ എന്ന ചിത്രത്തിന്റെ ഇതിവൃത്തം..
പുറത്തേക്കുള്ള കണ്ണികൾ
വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ലാൽ സംവിധാനം ചെയ്ത ചലച്ചിത്രങ്ങൾ
നോബൽ സമ്മാനം 2011
അവലംബം
വർഗ്ഗം:2011 വർഗ്ഗം:നോബൽ സമ്മാനം
ഭാരതം പാട്ട്
കോവളം പിള്ളമാർ എന്നു അറിയപ്പെട്ടിരുന്ന അയ്യപ്പിള്ള ആശാൻ, അയ്യനപ്പിള്ള ആശാൻ എന്നിവരിലെ അയ്യനപ്പിള്ള ആശാന്റെ കൃതിയാണ് ഭാരതം പാട്ട്. തനി മലയാള ശൈലിയിലാണ് രചന. മഹാഭാരതം കഥയാണ് ഇതിന്റെ ഇതിവൃത്തം. ഭക്തികാവ്യമായ ഈ കൃതി ജനകീയ ഗാനകാവ്യമായി പരിഗണിക്കുന്നു. ഭാരതം പാട്ട് പിന്നീട്  ഭാരതദീപിക എന്ന പേരിൽ അവതാരികയും വ്യാഖ്യാനവും എഴുതി ഡോ . പി . കെ . നാരായണപിള്ള പ്രസിദ്ധീകരിച്ചു.
അവലംബം
വർഗ്ഗം:പ്രാചീനമലയാളസാഹിത്യം
അവനവനഞ്ചേരി
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് അവനവനഞ്ചേരി. തിരുവനന്തപുരം ജില്ലയിലെ ആറ്റിങ്ങൽ പട്ടണത്തിനടുത്ത് അവനാവഞ്ചേരി സ്ഥിതിചെയ്യുന്നു. ആറ്റിങ്ങൽ - വെഞ്ഞാറമൂട് റോഡിൽ മൂന്നുംമുക്കിനും വാലക്കാടിനും ഇടയിലാണ് വാസയോഗ്യമായ മേഖല സ്ഥിതിചെയ്യുന്നത്. ആറ്റിങ്ങലിൽ നിന്ന് 3 കി.മീ, വാളക്കാട് നിന്ന് 3 കിലോമീറ്റർ , വെഞ്ഞാറമൂട് നിന്നും 8.5 കി.മീ. അകലെയാണ് അവനവനഞ്ചേരി സ്ഥിതിചെയ്യുന്നത്. അവനവനഞ്ചേരി ജുമാ മസ്ജിദ്, അവനവനഞ്ചേരി ശ്രീ ഇണ്ടിളയപ്പൻ ക്ഷേത്രം, അവനവനഞ്ചേരി ടെലിഫോൺ എക്സ്ചേഞ്ച്, സബ് സ്റ്റേഷൻ, ഗവ. ഹൈസ്കൂൾ തുടങ്ങിയവയും ഇവിടെ കാണപ്പെടുന്നു. ഏറ്റവും അടുത്തുള്ള റെയിൽവേ സ്റ്റേഷനുകൾ കടയ്ക്കാവൂർ റെയിൽവേ സ്റ്റേഷനും ചിറയിൻകീഴ് റെയിൽവേ സ്റ്റേഷനും ആണ്. തിരുവനന്തപുരം അന്താരാഷ്ട്ര വിമാനത്താവളമാണ് അവനവനഞ്ചേരിക്ക് അടുത്തുള്ള വിമാനത്താവളം.
അവലംബം
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
സ്വർണ്ണത്തവള
Hylarana aurantiaca എന്ന ശാസ്ത്ര നാമത്തിൽ അറിയപ്പെടുന്ന തവളയെയാണ് സ്വർണ്ണ തവള എന്ന് വിളിച്ചു വരുന്നത്. ഇത് Trivandrum Frog, Common wood frog, Small wood frog എന്നീ പേരുകളിലും അറിയപ്പെടുന്നു. ശ്രീലങ്കയിലെയും പശ്ചിമഘട്ടത്തിലേയും ഒരു തദ്ദേശീയ ജീവിയാണിത്.
വർഗ്ഗീകരണം
ഒരു സങ്കീർണമായ ശാസ്ത്ര നാമമാണ് Hylarana aurantiaca എന്നത്. ഈ പേരിൽ ഉപകുടുംബങ്ങൾ ഉണ്ടായേക്കാം. ശ്രീലങ്കയിൽ നിന്നും കണ്ടെത്തിയ Hylarana aurantiaca എന്ന പേരിലുള്ള തവള ഒരു പക്ഷെ പുതിയ ജീവി ആയിരിക്കാം എന്ന് ജന്തുശാസ്ത്രജ്ഞന്മാർ കരുതുന്നു.
തിരുവനന്തപുരത്ത് നിന്നും ബ്രിട്ടീഷ് -ബെൽജിയൻ ജന്തുശാസ്ത്രജ്ഞനായ ജോർജ്ജ് ആൽബർട്ട് ബൊളിൻജർ 1904 ലാണ് ഇതിനെ ആദ്യമായി കണ്ടെത്തിയത്. ആദ്യകാലത്ത് ഇതിന്റെ ശാസ്ത്രനാമം Rana aurantiaca എന്നായിരുന്നു.
വിവരണം
ഇടത്തരം വലിപ്പമുള്ള തവളയാണിത്. ആൺ തവളകൾ 32 മുതൽ 55.7 മില്ലീമീറ്റർ വരെ ഉയരമുള്ളതാണ്. പൊതുവെ വലിപ്പം കൂടിയ പെൺ തവളകൾക്ക് 62.6 മില്ലീമീറ്റർ വരെ ഉയരമുണ്ടാകും. പേര് സൂചിപ്പിക്കുന്നത് പോലെ സ്വർണ്ണനിറമാണ് ഇവയ്ക്ക്.
തടാകങ്ങൾ, കുളങ്ങൾ, അരുവികൾ എന്നിവ മുതൽ പുഴകളിൽ വരെ ഇവ കാണപ്പെടുന്നു. നിത്യഹരിത വനങ്ങൾ, മുളങ്കാടുകൾ, തീരപ്രദേശങ്ങൾ, വയലുകൾ എന്നിവിടങ്ങളിൽ വച്ചും ഇവയെ കണ്ടെത്തിയിട്ടുണ്ട്. പൊതുവെ മരച്ചില്ലകളിലാണു പ്രായപൂർത്തി ആയ സ്വർണ്ണ തവളകളെ കാണുക. ആവാസസ്ഥാനങ്ങളുടെ നാശം നിമിത്തം ഭേദ്യമായ അവസ്ഥയിലാണ് IUCN 3.1- Vulnerable ) ഇന്ന് ഈ തവള.
അവലംബം
വർഗ്ഗം:ഇന്ത്യയിലെ തവളകൾ വർഗ്ഗം:ശ്രീലങ്കയിലെ തവളകൾ വർഗ്ഗം:തവളകൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ
എടച്ചേരി ഗ്രാമപഞ്ചായത്ത്
കോഴിക്കോട് ജില്ലയിൽ വടകര താലൂക്കിൽ തൂണേരി ബ്ളോക്കിലെ ഒരു ഗ്രാമപഞ്ചായത്ത്. വിസ്തീർണം 16.17 ചതുരശ്ര കിലോമീറ്റർ. എടച്ചേരി പഞ്ചായത്തിന്റെ അതിരുകൾ വടക്കുഭാഗത്ത് തൂണേരി, കണ്ണൂർ ജില്ലയിലെ പെരിങ്ങത്തൂർ, തൃപ്രങ്ങോട്ടൂർ പഞ്ചായത്തുകളും കിഴക്കുഭാഗത്ത് പുറമേരി, തൂണേരി പഞ്ചായത്തുകളും തെക്കുഭാഗത്ത് ഏറാമല, പുറമേരി പഞ്ചായത്തുകളും പടിഞ്ഞാറുഭാഗത്ത് ഏറാമല, കരിയാട്(കണ്ണൂർ ജില്ല) പഞ്ചായത്തുകളുമാണ്.
മയ്യഴിപ്പുഴ ഈ പഞ്ചായത്തിന്റെ അതിരിലൂടെ ഒഴുകുന്നു.
2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 23979 ഉം സാക്ഷരത 86.16 ശതമാനവുമാണ്.
വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
പൊളിറ്റികാ (അരിസ്റ്റോട്ടിൽ)
പൊളിറ്റികാ (Greek: Πολιτικά), സുപ്രസിദ്ധ ഗ്രീക് ചിന്തകൻ അരിസ്റ്റോട്ടിലിന്റെ രചനയാണ്. നഗരം (നഗരരാഷ്ട്രം), സമൂഹം എന്നൊക്കെ അർഥം വരുന്ന പൊളിസ്,(Polis, Greek: πόλις) എന്ന ഗ്രീക് പദത്തിൽ നിന്നാണ്, നഗരത്തെ, (നഗരരാഷ്ട്രത്തെ), സമൂഹത്തെ  സംബന്ധിച്ചത്  എന്നർഥം വരുന്ന  പൊളിറ്റികാ എന്ന പദം രൂപം കൊള്ളുന്നത്. . ഗ്രീക് സമൂഹങ്ങളുടെ ഘടന, ഭരണം, അതിൽ പൗരൻ, കുടുംബം, സമൂഹം എന്നിവയുടെ പങ്ക്, ഏതു വിധമായ സാമൂഹ്യവ്യവസ്ഥക്കാണ് വ്യക്തിയുടെ സ്വാതന്ത്ര്യവും സന്തോഷവും  ഉറപ്പാക്കാനാവുക, രാജവാഴ്ച, പ്രഭുത്വവാഴ്ച, ജനാധിപത്യം എന്നിവയിൽ   ഏതാണ് ഏറ്റവും നല്ല ഭരണ സമ്പ്രദായം, ഇവയോരോന്നും വഴിതെറ്റിയാലുള്ള  കെടുതികൾ, സമൂഹത്തിൽ പുരുഷൻമാർക്കും സ്ത്രീകൾക്കും അടിമകൾക്കുമുള്ള സ്ഥാനം, ദ്വന്ദസമൂഹം(പുരുഷൻ-സ്ത്രീ, ഉള്ളവർ-ഇല്ലാത്തവർ, ഉടമ-അടിമ)  സമ്പത്തും സദാചാരബോധവും, പൗരത്വവും പ്രായവും, വാണിജ്യവും ഭരണവ്യവസ്ഥയും തമ്മിലുള്ള ബന്ധം, വിദ്യാഭ്യാസം എന്നിങ്ങനെ പലേ വിഷയങ്ങളെക്കുറിച്ചും അരിസ്റ്റോട്ടിൽ സംവദിക്കുന്നു..
പശ്ചാത്തലം
ക്രിമു 335മുതൽ-323 വരേയുള്ള പന്ത്രണ്ടു വർഷങ്ങളിലായിട്ടാണ് അരിസ്റ്റോട്ടിൽ പൊളിറ്റികാ എഴുതിയതെന്നാണ് അനുമാനം. അക്കാലത്ത് ഏഥൻസിലെ സ്വന്തം സ്ഥാപനമായ ലൈസിയത്തിൽ അധ്യാപനവും ഗവേഷണവും നടത്തുകയായിരുന്നു അരിസ്റ്റോട്ടിൽ,.
ഉള്ളടക്കവും ആഖ്യാനരീതിയും
ചിട്ടയോടെ അധ്യായങ്ങളും ഖണ്ഡികകളുമായി ക്രമാനുഗതമായ രീതിയലല്ല  പൊളിറ്റികാ എഴുതപ്പെട്ടിട്ടുള്ളതെന്നാണ് വിദഗ്ദാഭിപ്രായം,. പത്തൊമ്പതും ഇരുപതും നൂറ്റാണ്ടുകളില യൂറോപ്യൻ പണ്ഡിതന്മാരാണ്  ചിതറിക്കിടന്ന ലേഖനങ്ങളെ വിഷയാടിസ്ഥാനത്തിൽ ക്രമീകരിച്ച് സംഗ്രഹിച്ചത്. ഇത് തൽസമയത്തു തന്നെ വളരെയേറെ ചർച്ചകൾക്കും വിവാദങ്ങൾക്കും  വഴിതെളിച്ചു. പല വിഷയങ്ങളും പൂർണമായി ചർച്ച ചെയ്യപ്പെട്ടിട്ടില്ലെന്നും അഭിപ്രായങ്ങളുണ്ട്. അഗസ്റ്റ് ഇമ്മാന്വൽ ബെക്കർ എന്ന ഭാഷാ പണ്ഡിതന്റെ ക്രോഡീകരണങ്ങളാണ് ഇന്നും ആധികാരികമായി ഉപയോഗിക്കപ്പെടുന്നത്. വിഷയങ്ങൾ വേർതിരിച്ചത് പൊതുവേ സ്വീകാര്യമായെങ്കിലും വിവർത്തകർ ഒരേ ക്രമത്തിലല്ല  അവ കൂട്ടിച്ചേർക്കാറുള്ളത്. അതുകൊണ്ട് എല്ലാ പഠനങ്ങളും ബെക്കർ നമ്പറുകൾ നിശ്ചയമായും സൂചിപ്പിക്കുന്നു ,,,.
പുസ്തകം 1
കുടുംബവും സമൂഹവും ഉണ്ടായവിധം, അവയുടെ സ്വഭാവവിശേഷതകൾ, അവ തമ്മിലുള്ള പരസ്പരബന്ധം, കുടുംബത്തിന്റെ സാമ്പത്തികഭദ്രത,നൈതികത, നൈപുണ്യം, നിയമവിരുദ്ധവും നിയമാനുസൃതവുമായ അടിമത്തം,  സ്വത്തു സമ്പാദനരീതികൾ. കുടുംബഭരണത്തിന്റെ പരിധികൾ-പരിമിതികൾ, പിതാവിന്റെ / ഭർത്താവിന്റെ കുടുംബനാഥന്റെ അധികാരങ്ങൾ, ുടുംബജീവിതത്തിലെ നൈതികതയും സദാചാരബോധവും, ,
പുസ്തകം 2
നിലവിലുള്ളതും സാങ്കല്പികവുമായ ആദർശസമൂഹങ്ങൾ. പൊതുമുതലുകൾ എന്തൊക്കെ, പങ്കാളിത്തം (sharing) എത്രത്തോളമാകാം, സ്വത്ത്, സ്വത്തുടമകൾ,  ഉടമസ്ഥാവകാശം, പൊതുസ്വത്ത് എന്ന ആശയം, കുട്ടികളേയും സ്ത്രീകളേയും പൊതുസ്വത്തായി  പരിഗണിക്കുന്നതിനെതിരായുള്ള വാദങ്ങൾ,  പ്ലാറ്റോയുടെ ചിന്താഗതികൾക്കെതിരായുള്ള വിമർശനങ്ങൾ, പുരാതന ഗ്രീക് ചിന്തകരായ  നഗരസംവിധായകരുമായ ഹിപ്പോഡാമസ് , ഫലിയസ്,സൊളോൺ, പിറ്റാകസ് എന്നിവരുടെ ആശയങ്ങൾ, സ്പാർട്ട,ക്രീറ്റ്, കാർതജീനിയ എന്നിവടങ്ങളിലെ   ഭരണരീതികളിലെ പോരായ്മകൾ., ,
പുസ്തകം 3
പൗരൻ ആരെന്ന ചോദ്യവും അതിനുള്ള പലവിധ വ്യാഖ്യാനങ്ങളും. രാഷ്ട്രീയാധികാരം കൈയാളുന്നതിന്  അടിത്തറ പാകുന്ന നൈതികത, വിവിധരീതിയിലുള്ള ഭരണസമ്പ്രദായങ്ങൾ, മൂന്നു ഉത്തമ ഭരണരീീതികൾ: രാജവാഴ്ച (Monanarchy), പ്രഭുജനവാഴ്ച(Aristocracy), ദേശാചാരങ്ങളനുസരിച്ചുള്ള ഭരണം(Polity), ഇവ അധഃപതിച്ചാലുണ്ടാകുന്നത്  സ്വേഛാധിപത്യം (Tyranny), ന്യൂനാധിപത്യം (Oligarchy), ബഹുജനാധിപത്യം(Democracy).,,
പുസ്തകം 4
വിവിധതരത്തിലുള്ള പൗരസമൂഹങ്ങൾ, അവക്കനുയോജ്യമായ ഭരണ സമ്പ്രദായങ്ങൾ, അവയെക്കുറിച്ചുള്ള വിശദമായ ചർച,  രാഷ്ട്രത്തിന് അഥവാ  സമൂഹ്യ ഭരണനിർവഹണത്തിന്  ആവശ്യമായ ഘടകങ്ങൾ(സമീക്ഷ,(deliberation) ഭരണനിർവഹണം(executive),നീതിന്യായം,(judiciary)., ,
പുസ്തകം 5
സമത്വം, നീതി, ഭരണരീതികൾ, വിവിധ രീതിയിലുള്ള ഭരണകൂടങ്ങളെപ്പറ്റി വിശദമായ സംവാദം- അവ ദുഷിച്ചുപോകുന്നതും അസ്ഥിരമാകുന്നതും എങ്ങനെയെന്ന ചർച്ച, രാജവാഴ്ച, സ്വേഛാധിപത്യത്തിലേക്കു അധഃപതിക്കാതിരിക്കാനുള്ള മുൻകരുതലുകൾ, സ്വേഛാധിപത്യം എന്തുകൊണ്ട് ശാശ്വതമായി നിലനില്ക്കില്ല എന്നതിനെപ്പറ്റി.,,
പുസ്തകം 6
ഓരോ ഭരണരീതിയും ഏറ്റവും മെച്ചപ്പെട്ട രീതിയിൽ പ്രവർത്തിക്കുന്നതെപ്പോൾ, സമത്വം നിലനിറുത്തുന്നതിനെപ്പറ്റി, ഏറ്റവും നല്ല ജനാധിപത്യ ഭരണകൂടം, ന്യൂനവാഴ്ചയെപ്പറ്റി, ഔദ്യോഗിക ചുമതലയെൽക്കുന്നവരുടെ നൈതികത., ,
പുസ്തകം 7
നന്മയും സമൃദ്ധിയും തമ്മിലുള്ള പരസ്പരബന്ധം, സക്രിയജീവിതവും ദാർശനികതയും,  ആദർശസമൂഹം രാഷ്ട്രം, സഥലം, ജനസംഖ്യ, പ്രതിരോധസന്നദ്ധത, വിപണികൾ, ആരാധനാലയങ്ങൾ, സമ്മേളനസ്ഥലങ്ങൾ, ഭരണകൂടത്തിന്റെ പരമമായ ലക്ഷ്യം പ്രജകളുടെ ക്ഷേമവും സന്തോഷവും. പ്രജകളെ ബോധവത്കരിക്കൽ, വിവാഹം,സംഭോഗം, വർഗോന്നതി, വിദ്യാഭ്യാസം സമൂഹത്തിലെ നിബന്ധനകൾ, നിയന്ത്രണങ്ങൾ, ,
പുസ്തകം 8
വിദ്യാഭ്യാസം സമൂഹത്തിന്റെ ഉത്തരവാദിത്തം, വിദ്യാഭ്യാസത്തിന്റെ ലക്ഷ്യങ്ങൾ, വിനോദവും വിശ്രമവും, കായികാധ്വാനം, സംഗീതത്തിലെ സ്വരതാളലയങ്ങൾ- ശ്രേഷ്ഠവും നികൃഷ്ടവുമായ സംഗീതം,  അവ മനുഷ്യമനസ്സിനെ സ്വാധീനിക്കുന്ന വിധം., ,
ഗ്രന്ഥാവലി
വർഗ്ഗം:അരിസ്റ്റോട്ടിൽ
എലത്തൂർ ഗ്രാമപഞ്ചായത്ത്
കോഴിക്കോട് ജില്ലയിലെ കോഴിക്കോട് താലൂക്കിൽ ചേളന്നൂർ ബ്ളോക്കിലെ ഒരു ഗ്രാമപഞ്ചായത്ത്. വിസ്തീർണം 13.58 ചതുരശ്രകിലോമീറ്റർ. എലത്തൂർ റെയിൽവേ സ്റ്റേഷൻ, ഹിന്ദുസ്ഥാൻ പെട്രോളിയം,പോലീസ് സ്റ്റേഷൻ, വില്ലേജ് ഓഫീസ്, വളരെ പുരാതനമായ സി എം സി ഗേൾസ് ബോയ്സ് ഹൈസ്കൂൾ, SBI ബാങ്ക്, എലത്തൂർ ശ്രീ ബാല സുബ്രഹ്മണ്യ ക്ഷേത്രം,ജുമാ മസ്ജിത്. എ കെ ജി പഠന ഗവേഷണ കേന്ദ്രം തുടങ്ങിയവ ഈ പ്രദേശത്തെ പ്രസിദ്ധമാക്കുന്നു.
അതിരുകൾ വടക്ക് ചേമഞ്ചേരി, തലക്കുളത്തൂർ പഞ്ചായത്തുകൾ, തെക്ക് കോഴിക്കോട് കോർപ്പറേഷൻ, കിഴക്ക് കോഴിക്കോട് കോർപ്പറേഷൻ, കക്കാടി പഞ്ചായത്ത്, പടിഞ്ഞാറ് അറബിക്കടൽ എന്നിവയാണ്. കോരപ്പുഴ ഈ പഞ്ചായത്തിലൂടെ ഒഴുകുന്നു
2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 36787 ഉം സാക്ഷരത 92.52 ശതമാനവുമാണ്.
വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
ഡിസംബർ 14
ഗ്രിഗോറിയൻ കലണ്ടർ പ്രകാരം ഡിസംബർ 14 വർഷത്തിലെ 348 (അധിവർഷത്തിൽ 349)-ാം ദിനമാണ്‌
ഇതര പ്രത്യേകതകൾ
വർഗ്ഗം:ഡിസംബർ 14
ടർബോ ചാർജർ
[[പ്രമാണം:Turbocharger.jpg|right|thumb|300px|ടർബോ ചർജറിന്റെ പരിച്ഛേദം ഉണ്ടാക്കിയത് മൊഹാവ്ക്ക്സ് ഇന്നൊവേറ്റിവ് ടെക്നോളജീസ്. ]]
ടർബോ ചാർജർ (Turbo Charger) എന്നത് ആന്തരികജ്വലന യന്ത്രങ്ങളിൽ (internal combustion engine) ജ്വലന പ്രക്രിയ ത്വരിതപ്പെടുത്താനായി ബഹിർഗമിക്കുന്ന പുകയെ ഉപയോഗപ്പെടുത്തി കറങ്ങുന്ന ഒരു യന്ത്രമാണ്. ഇത് ഒരു ടർബൈൻ അഥവാ പങ്കകൾ ഉള്ള ഭ്രമണചക്രമാണ്. യന്ത്രത്തിൽ നിന്നു പുറത്തു പോകുന്ന പുക ഒരു ചെറിയ പങ്കയെ കറക്കുന്നു ഇത് ഒരു മർദ്ദന(കം‍പ്രസ്സർ)യന്ത്രത്തെയും. മർദ്ദന യന്ത്രം പ്രധാനയന്ത്രത്തിനാവശ്യമായ കാറ്റിനെ മർദ്ദിച്ച് അതിന്റെ ഓക്സിജന്റെ അളവിനെ കൂട്ടി വിടുന്നു തന്മൂലം ജ്വലനത്തിന് ആവശ്യമായതിനേക്കാൾ അധികം ഓക്സിജൻ ലഭിക്കുകയും ജ്വലനപ്രക്രിയ കാര്യ്യക്ഷമമാകുകയും ചെയ്യുന്നു. ഭാരം അൽപ്പം അധികമാകുമെങ്കിലും കാര്യമായ ശക്തി വർദ്ധനവും ഇന്ധന ലാഭവുമാണ് ഇതിന്റെ പ്രധാന ഗുണം..
പദോൽപ്പത്തി
ടർബോ എന്നത് ആംഗലേയത്തിലെ ടർബൈൻ (Turbine) എന്ന പദത്തിൽ നിന്നുരുത്തിരിഞ്ഞ താരതമ്യേന പുതിയ പദമാണ്. ടർബൈൻ എന്നു തന്നെയാണ് ഇതുകൊണ്ട് വിവക്ഷിക്കുന്നത്. (Turbine = ലംബമായ ഒരക്ഷത്തിനു ചുററും ദ്രവത്താലോ വാതകത്താലോ ചുഴറ്റപ്പെടുന്ന ഒരു ചക്രം)
ടർബോ ചേർത്തു പറയുന്ന ചില പദങ്ങൾ
ഇതേ പോലുള്ള മറ്റു പദങ്ങൾ
പ്രവർത്തന തത്ത്വം
ടർബോ ചാർജർ മർദ്ദിതജ്വലന യന്തങ്ങലിലാണ് ഉപയോഗിക്കുന്നത്, കാരണം ബഹിർഗമിക്കുന്ന പുക(വായു)ക്ക് പങ്കകൾ കറക്കാനുള്ള ശക്തിയുണ്ടാവുന്നത് ഇത്തരം യന്ത്രങ്ങളിലാണ്. ഈ ശക്തിയുള്ള കാറ്റുപയോഗിച്ചാണ് ടർബോയുടെ ഈ യന്ത്രം പ്രവർത്തിക്കുന്നത്.
അവലംബം
വർഗ്ഗം:സാങ്കേതികം
ഹിന റബ്ബാനി ഖർ
ഹിന റബ്ബാനി ഖർ (ജനനം-19 ജനുവരി 1977) പാകിസ്താനിലെ മുൾട്ടാനിലാണ് ജനിച്ചത്.പാകിസ്താന്റെ ആദ്യ വനിതാ വിദേശകാര്യമന്ത്രിയാണ്.
ജീവിതരേഖ
പാക് പഞ്ചാബിലെ പഴയ രാഷ്ട്രീയനേതാവ് ഗുലാം നൂർ റബ്ബാനിയുടെ മകളാണ്. പഞ്ചാബ് ഗവർണറായിരുന്ന ഗുലാം മുസ്തഫ ഖർ ഹിനയുടെ അമ്മാവനാണ്. ലാഹോർ സർവകലാശാലയിൽനിന്ന് മാനേജ്‌മെൻറ് സയൻസിൽ ബിരുദവും അമേരിക്കയിലെ മസാച്ചുസെറ്റ്‌സ് സർവകലാശാലയിൽനിന്ന് ടൂറിസം-ആതിഥ്യം എന്നീ വിഷയങ്ങളിൽ ബിരുദാനന്തരബിരുദവും കരസ്ഥമാക്കി.പിതാവ് ഗുലാം നൂർ റബ്ബാനിയുടെ പ്രേരണപ്രകാരം പിന്നീട് രാഷ്ട്രീയത്തിലേക്ക് വന്നു.പാക് മുസ്‌ലിംലീഗിലായിരുന്നു ഹിന പിന്നീട് 2008-ലെ തിരഞ്ഞെടുപ്പിനു മുമ്പ് പാകിസ്താൻ പീപ്പിള്സ്ഹ പാര്ട്ടിയിൽ ചേർന്നു. അക്കൊല്ലത്തെ ആഗോള സാമ്പത്തികഫോറം, ലോകത്തിന്റെ വാഗ്ദാനമായി വിശേഷിപ്പിച്ച യുവനേതാക്കളുടെ പട്ടികയിൽ ഹിന റബ്ബാനി ഖറിന്റെ പേരുമുണ്ടായിരുന്നു. വ്യവസായിയായ ഫിറോസ് ഗുല്സടറാണ് ഹിനയുടെ ഭർത്താവ്.
അവലംബം
വർഗ്ഗം:പാകിസ്താനിലെ മന്ത്രിമാർ വർഗ്ഗം:പാകിസ്താനിലെ രാഷ്ട്രീയപ്രവർത്തകർ വർഗ്ഗം:1977-ൽ ജനിച്ചവർ
ചെമ്മാരുതി
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് ചെമ്മാരുതി.
ജനസംഖ്യ
2001-ലെ സെൻസസ് പ്രകാരം ചെമ്മാരുതിയിലെ ജനസംഖ്യ 30918 ആണ്. ഇതിൽ 14468 പുരുഷന്മാരും 16450 സ്ത്രീകളും ഉൾപ്പെടുന്നു.
ഡിസംബർ 15
ഗ്രിഗോറിയൻ കലണ്ടർ പ്രകാരം ഡിസംബർ 15 വർഷത്തിലെ 349 (അധിവർഷത്തിൽ 350)-ാം ദിനമാണ്‌
പരസ്യം
വർഗ്ഗം:ഡിസംബർ 15 വർഗ്ഗം:ഡിസംബർ
ഫറോക്ക് നഗരസഭ
കോഴിക്കോട് ജില്ലയിലെ കോഴിക്കോട് താലൂക്കിലെ ഒരു നഗരസഭ. വിസ്തീർണം 15.54 ചതുരശ്രകിലോമീറ്റർ. 38 വാർഡുകൾ. അതിരുകൾ തെക്ക് കടലുണ്ടി പഞ്ചായത്ത്, വടക്ക് കോഴിക്കോട് കോർപ്പറേഷനും രാമനാട്ടുകര നഗരസഭയും, കിഴക്ക് ചേലേമ്പ്ര (മലപ്പുറം) പഞ്ചായത്ത്, പടിഞ്ഞാറ് കടലുണ്ടി, കോഴിക്കോട് കോര്പറേഷൻ എന്നിവയാണ്.
2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 44494 ഉം  സാക്ഷരത 90.54 ശതമാനവുമാണ്.
വർഗ്ഗം:കോഴിക്കോട് ജില്ലയിലെ നഗരസഭകൾ
റെയ്‌നോൾഡ്‌സ് പുരയ്ക്കൽ
ജനനം
1910 ഡിസംബർ 28ന് പുരയ്ക്കൽ കുടുംബത്തിലെ ജോസഫിന്റെയും മറിയക്കുട്ടിയുടേയും മൂത്തപുത്രനായി അർത്തുങ്കലിന് അടുത്തുള്ള ചെത്തി എന്ന ഗ്രാമത്തിലാണ് ജനനം. അർത്തുങ്കലിലെ കുരിശ്ശിൻകൽ എന്ന പുരാതന കുടുംബത്തിലെ ഒരു ശാഖയാണ് പുരയ്ക്കൽ കുടുംബം.
അവലംബം
വർഗ്ഗം:1910-ൽ ജനിച്ചവർ വർഗ്ഗം: 1988-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:റോമൻ കത്തോലിക്കാ സഭയിലെ ദൈവദാസർ __INDEX__
സ്ക്രിപ്റ്റിങ്ങ് ഭാഷ
സോഫ്റ്റ്‌വെയർ ആപ്ലിക്കേഷനുകളെ നിയന്ത്രിക്കുവാനോ, പ്രവർത്തിപ്പിക്കുവാനോ, അവക്കുള്ളിൽ നിന്നുകൊണ്ട് ഏതെങ്കിലും തരത്തിലുള്ള പ്രവർത്തനം നടത്തുവാനോ ഉപയോഗിക്കുന്ന പ്രോഗ്രാമിങ്ങ് ഭാഷകൾക്കാണ് സ്ക്രിപ്റ്റിങ്ങ് ഭാഷ അഥവാ സ്ക്രിപ്റ്റ് ഭാഷ എന്നു പറയുന്നത്. എക്സ്റ്റെൻഷൻ ഭാഷ എന്നും ഇവക്ക് പറയും.
സ്ക്രിപ്റ്റിങ്ങ് ഭാഷകൾ വളരെ വിരളമായേ കമ്പൈൽ ചെയ്യപ്പെടാറുള്ളൂ, സാധാരണഗതിയിൽ അവ ഇന്റർപ്രെറ്റ് ചെയ്യപ്പെടാറണുള്ളത്. ഇതിന് അപവാദങ്ങളുണ്ട്, ഉദാഹരണത്തിന് ഗൂഗിൾ ക്രോമിന്റെ കൂടെയുള്ള ജാവാസ്ക്രിപ്റ്റ് എഞ്ചിനായ വി8. സാധാരണമായി ഇന്റർപ്രെറ്റ് ചെയ്യപ്പെടുന്ന സ്ക്രിപ്റ്റിങ്ങ് ഭാഷയാണ് ജാവാസ്ക്രിപ്റ്റ് പക്ഷേ വി8ൽ ബൈറ്റ് കോഡോ, ഇന്റർപ്രെറ്ററോ ഇല്ല, ജാവാസ്ക്രിപ്റ്റ് സോർസ് കോഡിനെ നേരെ മെഷീൻ ഭാഷയിലേക്ക് കമ്പൈൽ ചെയ്യുകയാണ്.
സ്ക്രിപ്റ്റിംഗ് ഭാഷകളുടെ സ്പെക്ട്രം ചെറുത് മുതൽ വലുത് വരെയും ഉയർന്ന ഡൊമെയ്ൻ-സ്പെസിഫിക് ഭാഷ മുതൽ പൊതു-ഉദ്ദേശ്യ പ്രോഗ്രാമിംഗ് ഭാഷകൾ വരെയുമാണ്. ഒരു ഭാഷ ചെറുതും ഉയർന്ന ഡൊമെയ്‌ൻ-സ്പെസിഫിക്കായി ആരംഭിക്കുകയും പിന്നീട് ഒരു പോർട്ടബിൾ, പൊതു-ഉദ്ദേശ്യ ഭാഷയായി വികസിക്കുകയും ചെയ്യാം; നേരെമറിച്ച്, ഒരു പൊതു-ഉദ്ദേശ്യ ഭാഷ പിന്നീട് പ്രത്യേക ഡൊമെയ്ൻ-സ്പെസിഫിക് ഭാഷാഭേദങ്ങൾ വികസിപ്പിച്ചേക്കാം.
അവലംബം
വർഗ്ഗം:സ്ക്രിപ്റ്റിങ്ങ് ഭാഷകൾ
അഗസ്റ്റേ ഡൊമിനിക് ആംഗ്ര
ഒരു ഫ്രഞ്ചു ചിത്രകാരനും ശില്പിയുമായിരുന്നു അഗസ്റ്റേ ഡൊമിനിക് ആംഗ്ര (Jean Auguste Dominique Ingres: zhahn oh-gyst daw-mee-neek an-gruh ) ഓഗസ്റ്റ് 29 1780 – ജനുവരി 14 1867). ഇമ്പ്രഷനിസത്തിന്റെ ഉപജ്ഞാതക്കളിലൊരാളായി ഇദ്ദേഹത്തെ കണക്കാക്കുന്നുവെങ്കിലും ഒരു റിയലിസ്റ്റായി അറിയപ്പെടാനാണ് ഇദ്ദേഹം ഇഷ്ടപ്പെട്ടത്. വിഭാഗം:ഫ്രഞ്ച് ചിത്രകാരന്മാർ വിഭാഗം:ഫ്രഞ്ച് ശിൽപ്പികൾ വർഗ്ഗം:1780-ൽ ജനിച്ചവർ വർഗ്ഗം:ഓഗസ്റ്റ് 29-ന് ജനിച്ചവർ വർഗ്ഗം:1867-ൽ മരിച്ചവർ വർഗ്ഗം:ജനുവരി 14-ന് മരിച്ചവർ വർഗ്ഗം:ഫ്രഞ്ച് ഇം‌പ്രെഷനിസ്റ്റുകൾ വർഗ്ഗം:ഫ്രഞ്ച് യഥാതഥ്യപ്രസ്ഥാനികർ
മാവോയിസം
മാവോ സെതൂങ്ങിന്റെ ചിന്തകളെയാണ്  മാവോയിസം(ചൈനീസ് 毛澤東思想) എന്നു പറയുന്നത്. ചൈനയുടെ നേതാവായിരുന്ന മാവോ സെതൂങ്ങിന്റെ അഭിപ്രായങ്ങളിൽ നിന്ന് ഉദ്ഭവിച്ച രാഷ്ട്രതന്ത്രമാണ് മാവോയിസത്തിന് ആധാരം. ഇതു പിന്തുടരുന്നവരെ മാവോയിസ്റ്റുകൾ എന്നാണ് വിവക്ഷിക്കുക. ഇത് റിവിഷനിസത്തിനെതിരായ ഒരു മാർക്സിയൻ തത്ത്വചിന്തയായി പരിഗണിക്കപ്പെടുന്നു. 1950-കളിലും 1960-കളിലുമാണ് ഇത് ഉരുത്തിരിഞ്ഞുണ്ടായത്. ചൈനീസ് കമ്യൂണിസ്റ്റ് പാർട്ടിയുടെ ദാർശനികമായ വഴികാട്ടിയായാണ് ഈ നിലപാടുകളെ പരിഗണിച്ചിരുന്നതെങ്കിലും 1978-ൽ ഡെങ് സിയാവോ പിങ് സാമ്പത്തിക പരിഷ്കരണമാരംഭിച്ചതോടെ ചൈനയിൽ മാവോയിസം പുറന്തള്ളപ്പെട്ടു.
അന്താരാഷ്ട്രതലത്തിൽ
മാവോയിസ്റ്റ് സംഘടനകൾ ലോകത്തിന്റെ പലഭാഗത്തും ഗ്രാമീണരെ ഒളിപ്പോരിലൂടെ ഭരണകൂടത്തിനെതിരേ കലാപം നയിക്കാൻ പ്രേരിപ്പിക്കുന്നുണ്ട്. പെറുവിലെ ഷൈനിംഗ് പാത്ത്; ഇന്ത്യയിലെ മാവോയിസ്റ്റ് തീവ്രവാദപ്രവർത്തനങ്ങൾ; നേപ്പാളിലെ കമ്യൂണിസ്റ്റ് പാർട്ടി എന്നിവ ഉദാഹരണങ്ങളാണ്. തിരഞ്ഞെടുപ്പിലൂടെ ലോകത്തിൽ ഒരു മാവോയിസ്റ്റ് പാർട്ടി അധികാരത്തിലെത്തിയ ഒരേയൊരു ഉദാഹരണമാണ് നേപ്പാളിലെ കമ്യൂണിസ്റ്റ് പാർട്ടി.
അവലംബം
വർഗ്ഗം:മാവോയിസം
ഹരിഹരൻ (സംവിധായകൻ)
മലയാള സിനിമയിലെ ഒരു കഥാകൃത്തും സം‌വിധായകനുമാണ് ഹരിഹരൻ. കോഴിക്കോട്ട് ജനിച്ചു. ആറാം ക്ലാസ്സിൽ പഠിക്കുമ്പോൾ പിതാവ് മരിച്ചു. പിന്നീട് അമ്മാവൻ വളർത്തി. കോഴിക്കോട് ഗുരുവായൂരപ്പൻ കോളേജ്, മാവേലിക്കര ഫൈൻ ആർട്‌സ് സ്കൂൾ എന്നിവിടങ്ങളിൽ പഠിച്ചു. ചിത്രകല അഭ്യസിച്ചിരുന്നു. കാർട്ടൂണിസ്റ്റ് പി.കെ. മന്ത്രിയായിരുന്നു ചിത്രകലാധ്യാപകൻ. പിന്നെ, കോഴിക്കോട് യൂണിവേഴ്‌സൽ കോളേജിൽ ചേർന്നു. രണ്ടുകൊല്ലംകൊണ്ട് ഡിപ്ലോമനേടി. താമരശ്ശേരി ഒരു സ്കൂളിൽ ജോലിയും കിട്ടി. പിന്നെ തളിയിലേക്ക് സ്ഥലംമാറ്റംവാങ്ങി. ചലച്ചിത്ര നടൻ ബഹദൂറിനെ പരിചയപ്പെട്ടു. അങ്ങനെയാണു സിനിമയിൽ അഭിനയിക്കാൻ അവസരം ലഭിച്ചത്. സിനിമകളിലും നാടകങ്ങളിലും അഭിനയിച്ചിട്ടുണ്ട്. മുഖ്യധാരയിലെ നിലവാരമുള്ള വാണിജ്യ ചലച്ചിത്രങ്ങളും കലാമൂല്യമുള്ള മികച്ച മധ്യവർത്തി ചലച്ചിത്രങ്ങളും ഒരുക്കുന്നതിൽ മികവ് പുലർത്തിയ സംവിധായകരിൽ ഒരാളാണ് ഹരിഹരൻ. അദ്ദേഹത്തിന്റെ മികച്ച ചിത്രങ്ങളിൽ ചിലതാണ് ഒരു വടക്കൻ വീരഗാഥ, നഖക്ഷതങ്ങൾ എന്നിവ. ഈ സിനിമകൾക്ക് ദേശീയതലത്തിൽ അംഗീകാരവും ലഭിച്ചിട്ടുണ്ട്. ഹരിഹരൻ സിനിമകളിൽ എപ്പോഴും മികച്ച ഗാനങ്ങൾ അദ്ദേഹം ഉൾപ്പെടുത്താറുണ്ട്. ഏഴാമത്തെ വരവ് എന്ന ചിത്രത്തിൽ ഇദ്ദേഹം ആദ്യമായി സംഗീതവും നൽകിയിട്ടുണ്ട്. ഇദ്ദേഹം തന്നെയാണ് ഗാനങ്ങൾ രചിച്ചിരിക്കുന്നതും. മാധവി, ഗീത, രംഭ, മനോജ് കെ. ജയൻ, മേഘനാഥൻ, ലക്ഷ്മി കൃഷ്ണമൂർത്തി, രവി ബോംബെ തുടങ്ങി ഒട്ടേറെ പ്രതിഭകളെ മലയാളത്തിന് പരിചയപ്പെടുത്തിയത് ഹരിഹരൻ ആയിരുന്നു. സിനിമാപ്രവർത്തനം തുടങ്ങിയിട്ട് 2017ൽ 50 വർഷമായി.
പുരസ്കാരങ്ങൾ
ദേശീയ ചലച്ചിത്രപുരസ്കാരങ്ങൾ:
കേരളസംസ്ഥാന ചലച്ചിത്രപുരസ്കാരങ്ങൾ:
മെഗാബൈറ്റ്
ഡിജിറ്റൽ രൂപത്തിലുള്ള വിവരങ്ങളുടെയും, ഡാറ്റയുടേയും മറ്റും അളവാണ് മെഗാബൈറ്റ്. ആയിരം കിലോബൈറ്റുകൾ കൂടുന്നതാണ് ഒരു മെഗാബൈറ്റ്, അതായത് ഒരു ദശലക്ഷം ബൈറ്റുകൾ.
1 മെഗാബൈറ്റ് = 1000 കിലോബൈറ്റ് = 1000000 ബൈറ്റ് = 10^6 ബൈറ്റ്
കമ്പ്യൂട്ടറുകളുമായ ബന്ധപ്പെട്ട മേഖലകളിൽ ഇപ്പോഴും ഒരു മെഗാബൈറ്റ് സംബന്ധിച്ച് ഒരു ആശയക്കുഴപ്പം ഉണ്ട്, പഴയ രീതിയനുസരിച്ച്, 1 മെഗാബൈറ്റ് = 1024 കിലോബൈറ്റ് = 1048576 ബൈറ്റ് = 2^20 ബൈറ്റ്, എന്നാണ് പലപ്പോഴും മെഗാബൈറ്റ് എന്ന അളവു കണക്കാക്കപ്പെടുന്നത്. ഈയൊരു പ്രശ്നം ഒഴിവാക്കുവാനായി ഇന്റർനാഷണൽ ഇലക്‌ട്രോ ടെക്നിക്കൽ കമ്മീഷൻ (International Electrotechnical Commission) മെബിബൈറ്റ് (mebibyte) അഥവാ മെഗാ ബൈനറി ബൈറ്റ് (megabinary byte) എന്നൊരു നിർവ്വചനം കൊണ്ടുവന്നിട്ടുണ്ട്, ഇത് പ്രകാരം 1മെബിബൈറ്റ് = 1024 കിബിബൈറ്റ് ആണ്.
മെഗാബൈറ്റ് എന്ന പദം 1970ലാണ്‌ രൂപപ്പെടുത്തിയത്. മെഗാബൈറ്റ് അളവ് സൂചിപ്പിക്കാൻ സാധാരണയായി MB അല്ലെങ്കിൽ Mbyte എന്ന ചുരുക്കപ്പേരുകളാണ് ഉപയോഗിക്കുന്നത്.
കുറിപ്പ്
ഒരു ദശലക്ഷം ബൈറ്റുകളെ ' 1000000 ബൈറ്റ് ' അല്ലെങ്കിൽ ' 10^6 ബൈറ്റ് ' എന്നു പറയുന്നതിന് പകരം ' മെഗാ ' എന്ന എസ്.ഐ പ്രിഫിക്സ് (SI Prefix) ചേർത്ത് ഒരു മെഗാബൈറ്റ് എന്ന് പറയുന്നു
1024 ബൈറ്റുകൾ കൂടുന്നതാണ് ഒരു കിബിബൈറ്റ് (kibibyte) അഥവാ കിലോബൈനറി ബൈറ്റ് (kilobinary byte)
അവലംബം
Megagreep ميجابايت Megabajt Megabyte Megabyte Megabyte Megabyte Megabait Megabyte fa:مگابایت Megatavu Mégaoctet Megabyte Megabita Megabyte メガバイト 메가바이트 Megabaits Megabyte Megabyte Megabyte Megabajt Megabyte Мегабайт Megabyte Megabajt Мегабајт Мегабайт เมกะไบต์ Megabayt Мегабайт Megabyte Megabyte
സോളാർ ഓർബിറ്റർ
സൂര്യനെ നിരീക്ഷിക്കുന്നതിനു വേണ്ടി യൂറോപ്യൻ ബഹിരാകാശ ഏജൻസി (ഇഎസ്എ) വികസിപ്പിച്ചുകൊണ്ടിരിക്കുന്ന ഉപഗ്രഹമാണ് സോളാർ ഓർബിറ്റർ ( സോളോ ). ആന്തരിക ഹീലിയോസ്ഫിയറിന്റെയും പ്രാരംഭഘട്ടത്തിലുള്ള സൗരവാതത്തിന്റെയും വിശദമായ വിവരങ്ങൾ ശേഖരിക്കുന്നതിനും സൂര്യന്റെ ധ്രുവപ്രദേശങ്ങളെ സൂക്ഷ്മമായി നിരീക്ഷിക്കുന്നതിനും വേണ്ടിയാണ് ഈ ഉപഗ്രഹത്തെ വിക്ഷേപിക്കുന്നത്. ഇത് ഭൂമിയിൽ നിന്ന് ചെയ്യാൻ പ്രയാസമാണ്. ഹീലിയോസ്ഫിയർ രൂപപ്പെടുന്നതും പ്രവർത്തിക്കുന്നതും എങ്ങനെയാണ് എന്ന ചോദ്യത്തിനുള്ള ഉത്തരം ഈ പേടകത്തിന്റെ നിരീക്ഷണങ്ങളിൽ നിന്നും ലഭിക്കും എന്നാണ് കരുതപ്പെടുന്നത്.
ഒരു ദീർഘവൃത്താകാര പഥത്തിലാണ് സോളോ സൂര്യനെ ചുറ്റുന്നത്. 0.284 ജ്യോതിർമാത്രയാണ് ഇതിന്റെ സൂര്യനിൽ നിന്നുള്ള പരമാവധി ദൂരം. ഇത് ബുധന്റെ ഉപസൗരമായ 0.3075 ജ്യോതിർമാത്രയെക്കാൾ കുറവാണ്. ഈ ദൗത്യത്തിന്റെ കാലാവധി 7 വർഷമായി കണക്കാക്കിയിരിക്കുന്നു. പരിക്രമണപഥത്തിന്റെ ചെരിവ് 25° ആയിരിക്കും വലത്ത്‌|ലഘുചിത്രം| [[ഭൂമി|ഭൂമിയിൽ നിന്നും (ഇടത്, 1 au) സോളാർ ഓർബിറ്റർ ബഹിരാകാശ പേടകത്തിൽ നിന്നും (0.284 au, വലത്) കാണുന്ന സൂര്യന്റെ വലിപ്പത്തിന്റെ താരതമ്യം. ]] ലഘുചിത്രം| യുകെയിലെ സ്റ്റീവനേജിലുള്ള എയർബസ് പ്രതിരോധ, ബഹിരാകാശ കേന്ദ്രത്തിൽ നിന്നും കൊണ്ടുപോകുന്നതിനു മുമ്പുള്ള സോളാർ ഓർബിറ്റർ അഞ്ച് മാസത്തിലൊരിക്കൽ ഈ ബഹിരാകാശവാഹനം സൂര്യന്റെ അടുത്ത് ചെല്ലും. ഇതുകൊണ്ട് സൂര്യന്റെ അന്തരീക്ഷത്തിന്റെ ഒരേ പ്രദേശത്തെ ആവർത്തിച്ച് നിരീക്ഷിക്കുന്നതിന് കഴിയും. സൗരാന്തരീക്ഷത്തിൽ ഉണ്ടാവുന്ന ശക്തമായ സൗരജ്വാലകൾ, പൊട്ടിത്തെറികൾ എന്നിവക്കു കാരണമാവുന്ന കാന്തിക പ്രവർത്തനങ്ങളെ നിരീക്ഷിക്കാൻ സോളാർ ഓർബിറ്ററിന് കഴിയും.
സൂര്യന്റെ കൊറോണയുടെ വിവരങ്ങൾ ശേഖരിക്കുന്ന നാസയുടെ പാർക്കർ സോളാർ പ്രോബ് ദൗത്യവുമായി (2018–2025) സോളോയുടെ നിരീക്ഷണങ്ങൾ ഏകോപിപ്പിക്കാനും ഗവേഷകർക്ക് സാധിക്കും.
ഉപകരണങ്ങൾ
ശാസ്ത്രീയ ഉപകരണങ്ങളിൽ ഇനിപ്പറയുന്നവ ഉൾക്കൊള്ളുന്നു:
വിക്ഷേപണം
2020 ഫെബ്രുവരി 8നാണ് സോളാർ ഓർബിറ്റർ വിക്ഷേപിക്കുന്നത്.
പാത
വിക്ഷേപണത്തിനുശേഷം, സോളാർ ഓർബിറ്റർ ഏകദേശം 3.5 വർഷം കൊണ്ട്, ഭൂമിയുടെയും ശുക്രന്റെയുംഗുരുത്വാകർഷണം (gravity assists) ഉപയോഗിച്ച് അതിന്റെ ഭ്രമണപഥത്തിലെത്തും. അപസൗരം 0.28 ജ്യോതിർമാത്രയും ഉപസൗരം 0.9 ജ്യോതിർമാത്രയും ഉള്ള ഒരു ദീർഘവൃത്ത പരിക്രമണപാതയായിരിക്കും ഇതിന്റെത്. ഏഴു വർഷം വരെ ഇതു പ്രവർത്തിക്കും എന്നാണ് പ്രതീക്ഷിക്കുന്നത്. ശുക്രന്റെ ഗുരുത്വാകർഷണം (gravity assists) ഉപയോഗിച്ച് അതിന്റെ ചെരിവ് 0°യിൽ നിന്ന് 25° ആയി ഉയർത്തും. ഇത് സൂര്യന്റെ ധ്രുവങ്ങളെ നന്നായി പഠിക്കുന്നതിനു സഹായിക്കും.
കനൽക്കണ്ണാടി
കഥാസംഗ്രഹം
സോഷ്യോളജിയിൽ റിസർച്ചു ചെയ്യാനാണ് ഇന്ദുലക്ഷ്മി തലസ്ഥാന നഗരിയിൽ എത്തിയത്. പെരുകുന്ന ആത്മഹത്യകളായിരുന്നു വിഷയം. തലസ്ഥാനത്തെത്തിയ അന്നു തന്നെയായിരുന്നു അനാമിക എന്ന മെഡിക്കൽ വിദ്യാർത്ഥിയുടെ ആത്മഹത്യ. സേതുലക്ഷ്മി അനാമികയുടെ ആത്മഹത്യയെകുറിച്ചു അന്വേഷണം തുടങ്ങി. സ്വാതന്തൃ സമരസേനാനിയും പത്രപ്രവർത്തകനുമായ മുത്തഛൻ കാമ്പയിൽ സിദധാർത്തമേനോന്റെ (മധു) അനുഗ്രഹ ആശംസകളോടെയായിരുന്നു സേതുലക്ഷ്മി പ്രവർത്തിച്ചത്. മുറച്ചെറുക്കനായ അനുഭാസ്ക്കറിനു (ഇന്ദ്രജിത്ത്) സേതുലക്ഷ്മിയുടെ പ്രവർത്തങ്ങളിൽ നീരസമുണ്ടായിരുന്നെങ്കിലും ഇന്ദുലക്ഷ്മി അതൊന്നും വകവെച്ചിരുന്നില്ല. ഇന്ദുലക്ഷ്മിയുടെ പ്രവർത്തനം കൊണ്ട് അനാമികയുടെ ആത്മഹത്യയെകുറിച്ചുള്ള ചുരുളഴിയാൻ തുടങ്ങി. അതോടെ അനാമികയുടെ ആത്മഹത്യക്കു വഴി തെളിച്ച ശക്തികൾ ഇന്ദുലക്ഷ്മിയുടെ ശത്രുക്കളായി. ഇന്ദുലക്ഷ്മിയെ അപകടപ്പെടുത്താൻ അവർ ശ്രമിച്ചു കൊണ്ടിരുന്നു. തുടർന്ന് ചിത്രത്തിന്റെ കഥ പുരോഗമിക്കുന്നു.
പുറം കണ്ണികൾ
വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
ഡിസംബർ 16
ഗ്രിഗോറിയൻ കലണ്ടർ പ്രകാരം ഡിസംബർ 16 വർഷത്തിലെ 350 (അധിവർഷത്തിൽ 351)-ാം ദിനമാണ്‌
ഇതര പ്രത്യേകതകൾ
വർഗ്ഗം:ഡിസംബർ 16
ഔവർ ലേഡി ഓഫ് ഗുഡ് ഹെൽത്ത്
ഔവർ ലേഡി ഓഫ് ഗുഡ് ഹെൽത്ത് (ஆரோக்கிய அன்னை Ārōkkiya annai) ഔവർ ലേഡി ഓഫ് വേളാങ്കണ്ണി എന്നും അറിയപ്പെടുന്നു. 16 മുതൽ 17 നൂറ്റാണ്ടുകളിൽ ഇന്ത്യയിലെ തമിഴ്‌നാട്ടിലെ വേളാങ്കണ്ണി പട്ടണത്തിൽ രണ്ടുതവണ പ്രത്യക്ഷപ്പെട്ടതായി കേൾവികേട്ടതിനെ തുടർന്ന് വാഴ്ത്തപ്പെട്ട കന്യകാമറിയത്തിന് ആളുകൾ നൽകിയ ശീർഷകമാണ് ഇത്.
ചരിത്രം
വേളാങ്കണ്ണിയിൽ മേരിയുടെ പ്രശസ്‌തമായ പ്രത്യക്ഷപ്പെടലുകളെക്കുറിച്ച് ചരിത്രപരമായ രേഖകളോ തെളിവോ ഒന്നും ഇല്ലെങ്കിലും, പതിനാറാം നൂറ്റാണ്ടിലെ രണ്ട് പ്രത്യക്ഷപ്പെടലുകളും പതിനേഴാം നൂറ്റാണ്ടിൽ ബംഗാൾ ഉൾക്കടലിൽ ഉണ്ടായ കൊടുങ്കാറ്റിൽ നിന്ന് പോർച്ചുഗീസ് നാവികരെ രക്ഷിച്ചതും വാമൊഴിയാലുള്ള പാരമ്പര്യം മാത്രമാണ്.
പാരമ്പര്യമനുസരിച്ച്, വിദൂരസ്ഥലത്ത് താമസിച്ചിരുന്ന തൈര് വില്ക്കുന്ന ഒരു ആൺകുട്ടിക്ക് ആദ്യത്തെ ദൃശ്യം നൽകിയതായി പറയപ്പെടുന്നു. യാത്രയ്ക്കിടെ, ആൺകുട്ടി ഒരു തടാകത്തിനരികിൽ ആൽമരത്തണലിൽ വിശ്രമിക്കാൻ നിന്നു. സുന്ദരിയായ ഒരു സ്ത്രീ, ഒരു കുഞ്ഞിനെ വഹിച്ചുകൊണ്ട് പ്രത്യക്ഷപ്പെട്ടുവെന്ന് പറയപ്പെടുന്നു. കുഞ്ഞിന് നൽകാൻ കുട്ടിയോട് കുറച്ച് പാൽ ആവശ്യപ്പെട്ടതായും ആൺകുട്ടി നൽകുകയും ചെയ്തു. പാൽ വിതരണത്തിനായി ഒരു വീട്ടിലെത്തിയപ്പോൾ പാൽ കുറവായിരിക്കുന്നതിനും കാലതാമസത്തിന് കുട്ടി ക്ഷമ ചോദിക്കുകയും ചെയ്തെങ്കിലും പാൽ നല്കാനായി പാത്രത്തിന്റെ അടപ്പ് തുറന്നപ്പോൾ പാത്രം നിറയെ പാൽ നിറഞ്ഞു തുളുമ്പുന്നുണ്ടായിരുന്നു.
രണ്ടാമത്തെ ദൃശ്യം കുറച്ച് വർഷങ്ങൾക്ക് ശേഷം സംഭവിച്ചു. ഒരു മുടന്തൻ ആൺകുട്ടി കടന്നുപോകുന്ന യാത്രക്കാർക്ക് തൈര് വിൽക്കുമായിരുന്നു. പകൽ ചൂടിൽ നിന്ന് രക്ഷപ്പെടുന്നതിനായി അവൻ ഒരു വലിയ ആൽമരത്തിന്റെ തണലിൽ താൽക്കാലികമായി വിശ്രമിക്കുകയായിരുന്നു. എന്നിരുന്നാലും, തൈരുവാങ്ങാനാളെ ലഭിച്ചില്ല. പെട്ടെന്ന്, ഒരു കുഞ്ഞിനെ പിടിച്ച് നിൽക്കുന്ന ഒരു സ്ത്രീ അവന്റെ മുൻപിൽ പ്രത്യക്ഷപ്പെടുകയും ഒരു കപ്പ് തൈര് ആവശ്യപ്പെടുകയും ചെയ്തു. അവൻ അവൾക്ക് ഒരു കപ്പ് തൈര് കൊടുക്കുകയും ആ സ്ത്രീ കുഞ്ഞിന് നൽകുകയും ചെയ്തു. ആ സ്ത്രീ ആൺകുട്ടിയോട് നാഗപട്ടണത്തിലേക്ക് പോകാനും പട്ടണത്തിൽ ഒരു കത്തോലിക്കാ പുരുഷനെ കണ്ടെത്താനും അവളുടെ ബഹുമാനാർത്ഥം വേളാങ്കണ്ണിയിൽ ഒരു ചാപ്പൽ പണിയാൻ പറയാനും ആവശ്യപ്പെട്ടു. പെട്ടെന്ന് മുടന്ത് മാറി സുഖം പ്രാപിച്ച ആ കുട്ടി നാഗപട്ടണത്തിലേക്ക് ഓടി. അവിടെ ആളെ കണ്ടെത്തി കഥ പറഞ്ഞു.
ഈ ദൃശ്യങ്ങൾ ഹോളി സീ അംഗീകരിച്ചിട്ടില്ല.
ബസിലിക്ക
കന്യാമറിയത്തിന്റെ പ്രത്യക്ഷപ്പെടൽ ഓർമ്മയ്ക്കായി ഒരു ഗോതിക് ശൈലിയിലുള്ള ബസിലിക്ക വേളാങ്കണ്ണിയിൽ നിർമ്മിച്ചിരിക്കുന്നു. പോർച്ചുഗീസുകാരും ഇന്ത്യക്കാരും ചേർന്ന് സ്ഥാപിച്ച ബസിലിക്ക തൈര് വിൽപ്പനക്കാരൻ മറിയയെയും യേശുവിനെയും കണ്ട സ്ഥലത്ത് തന്നെ നിർമ്മിച്ചിരിക്കുന്നു. ഇന്ത്യൻ സാരി ധരിച്ച് മഡോണയെ ചിത്രീകരിക്കുന്ന രണ്ട് പ്രതിമകളിൽ ഒന്നാണ് ഇത്. മറ്റൊരു പ്രതിമ മുഗൾ ചക്രവർത്തിയായ ഔറംഗസീബിനൊപ്പം സംസ്‌കരിച്ചതായി പറയപ്പെടുന്നു. ഇന്ത്യയിലുടനീളമുള്ള തീർത്ഥാടകർക്കുള്ള ഒരു കേന്ദ്രമായും എല്ലാ ക്രിസ്മസ് വേളയിലും ബഹുഭാഷാ പ്രാർത്ഥനകളുടെ സമ്മേളനമായും ബസിലിക്ക അറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:റോമൻ കത്തോലിക്കാ സഭ വർഗ്ഗം:മറിയം
ചെറിയ കോന്നി
കേരള നിയമസഭാമണ്ഡലത്തിൽ നിന്നും 14 കിലോമീറ്റർ അകലെ കേരളത്തിൽ തിരുവനന്തപുരം ജില്ലയിലെ ഒരു ചെറിയ ഗ്രാമമാണ് ചെറിയ കോന്നി. കേരള സർക്കാർ സെക്രട്ടറിയേറ്റിൽ നിന്നും 15 കിലോമീറ്റർ ദൂരമുണ്ട്. കരമന നദി ഈ ഗ്രാമത്തിലൂടെ ഒഴുകുന്നു. പ്രധാന വിദ്യാഭ്യാസ സ്ഥാപനങ്ങൾ: മൈലത്തുള്ള ജി വി രാജ സ്പോർട്സ് സ്കൂൾ, കോളേജ് ഓഫ് ആർക്കിടെക്ച്ചർ (കാറ്റ്) ചെറിയ കോന്നിക്ക് വളരെ അടുത്താണ്.
അവലംബം
കടമ്പനാട് എൽ പി എസ്‌
മാക് ഒഎസ് 9
ആപ്പിളിന്റെ ക്ലാസിക് ഒഎസ് കുടുംബത്തിലെ അവസാന പതിപ്പാണ് മാക് ഒഎസ് 9. 1999, ഒക്ടോബർ 23-നാണ് ഇത് പുറത്തിറക്കിയത്. 2001-ൽ മാക് ഒഎസ് 10 (2011-ൽ ഒഎസ് 10 എന്നും 2016-ൽ മാക്ഒഎസ് എന്നും പുനർനാമകരണം ചെയ്തു) അതിന്റെ പിൻഗാമിയായി. 2002-ൽ ഇതിന്റെ പിന്തുണ ആപ്പിൾ നിർത്തി. ഇത് "എക്കാലത്തെയും മികച്ച ഇന്റർനെറ്റ് ഓപ്പറേറ്റിംഗ് സിസ്റ്റം" ആയി ആപ്പിൾ പ്രമോട്ട് ചെയ്തു. ഷെർലക്ക് 2 ന്റെ ഇന്റർനെറ്റിൽ പരതുന്നതിനുള്ള കഴിവുകൾ, ഐടൂൾസ്(iTools) എന്നറിയപ്പെടുന്ന ആപ്പിളിന്റെ സൗജന്യ ഓൺലൈൻ സേവനങ്ങളുമായുള്ള സംയോജനം, മെച്ചപ്പെട്ട ഓപ്പൺ ട്രാൻസ്പോർട്ട് നെറ്റ്‌വർക്കിംഗ് എന്നിവ എടുത്തുകാണിക്കുന്നു. മാക് ഒഎസ് 9 ന് സംരക്ഷിത മെമ്മറിയും പൂർണ്ണമായ പ്രീ-എംപ്റ്റീവ് മൾട്ടിടാസ്‌കിംഗും ഇല്ലെങ്കിലും, ശാശ്വതമായ മെച്ചപ്പെടുത്തലുകൾ വഴി ഒരു ഓട്ടോമേറ്റഡ് സോഫ്റ്റ്‌വെയർ അപ്‌ഡേറ്റ് എഞ്ചിന്റെ ആമുഖവും ഒന്നിലധികം ഉപയോക്താക്കൾക്കുള്ള പിന്തുണയും നൽകുന്നു.
2001-ന്റെ അവസാനത്തോടെ ആപ്പിൾ മാക് ഒഎസ് 9-ന്റെ വികസനം അവസാനിപ്പിച്ചു, ഭാവിയിലെ എല്ലാ വികസനവും മാക് ഒഎസ് 10-ലേക്ക് മാറ്റി. മാക് ഒഎസ് 9-ലേക്കുള്ള അവസാന അപ്‌ഡേറ്റുകൾ വഴി, ക്ലാസിക് എൻവയോൺമെന്റിൽ പ്രവർത്തിക്കുമ്പോൾ മാക് ഒഎസ് 10-മായുള്ള അനുയോജ്യത പ്രശ്‌നങ്ങളും കാർബൺ ആപ്ലിക്കേഷനുകളുമായുള്ള അനുയോജ്യതയും പരിഹരിച്ചു. 2002-ലെ വേൾഡ് വൈഡ് ഡെവലപ്പേഴ്‌സ് കോൺഫറൻസിൽ, ഒഎസ് 9-ന്റെ ഒരു മോക്ക് ഫ്യൂണറൽ നടത്തിക്കൊണ്ടാണ് സ്റ്റീവ് ജോബ്‌സ് തന്റെ മുഖ്യപ്രഭാഷണം ആരംഭിച്ചത്.
മലയാളം
ഇന്ത്യയിൽ കേരള സംസ്ഥാനത്തിലും ഭാഗികമായി കേന്ദ്രഭരണ പ്രദേശങ്ങളായ ലക്ഷദ്വീപിലും പോണ്ടിച്ചേരിയുടെ ഭാഗമായ മാഹിയിലും തമിഴ്നാട്ടിലെ കന്യാകുമാരി ജില്ലയിലും നീലഗിരി ജില്ലയിലെ ഗൂഡല്ലൂർ താലൂക്കിലും സംസാരിക്കപ്പെടുന്ന ഭാഷയാണ് മലയാളം. ഇതു ദ്രാവിഡ ഭാഷാ കുടുംബത്തിൽപ്പെടുന്നു. ഇന്ത്യയിൽ  ശ്രേഷ്ഠഭാഷാ പദവി ലഭിക്കുന്ന അഞ്ചാമത്തെ ഭാഷയാണ് മലയാളം. 2013 മെയ് 23-നു ചേർന്ന കേന്ദ്രമന്ത്രിസഭാ യോഗമാണ് മലയാളത്തെ ശ്രേഷ്ഠഭാഷയായി അംഗീകരിച്ചത്. ക്ലാസിക്കൽ ലാംഗ്വേജ് എന്ന പദവിയാണ് നൽകിയത്. അതിനു മലയാളത്തിൽ നൽകിയ വിവർത്തനം ആണ് ശ്രേഷ്ഠഭാഷ എന്നത്. വാസ്തവത്തിൽ ഇത് അത്രശരിയായ വിവർത്തനമോ ശരിയായ പ്രയോഗമോ അല്ല. ശ്രേഷ്ഠം മോശം എന്ന നിലയിൽ ഭാഷകളെ വിലയിരുത്തുന്നത് ശാസ്ത്രീയമായ കാര്യമല്ല. ഭാഷകളിൽ ശ്രേഷ്ഠമെന്നും അല്ലാത്തത് എന്നുമുള്ള വിഭജനം ഇല്ല. ഇന്ത്യഭരണഘടനയിലെ എട്ടാം ഷെഡ്യൂളിൽ ഉൾപ്പെടുത്തിയിരിക്കുന്ന ഇന്ത്യയിലെ ഇരുപത്തിരണ്ട് ഔദ്യോഗിക ഭാഷകളിൽ ഒന്നാണ് മലയാളം. മലയാള ഭാഷ കൈരളി,മലനാട് ഭാഷ എന്നും അറിയപ്പെടുന്നു.കേരള സംസ്ഥാനത്തിലെ ഭരണഭാഷയും കൂടിയാണ്‌ മലയാളം. കേരളത്തിനും ലക്ഷദ്വീപിനും പുറമേ തമിഴ്നാട്ടിലെ ചില ഭാഗങ്ങളിലും കന്യാകുമാരി ജില്ല, നീലഗിരി ജില്ല കർണാടകയുടെ ദക്ഷിണ കന്നഡ ജില്ല, കൊടക് ഭാഗങ്ങളിലും ഗൾഫ് രാജ്യങ്ങൾ, സിംഗപ്പൂർ, മലേഷ്യ എന്നിവിടങ്ങളിലെ കേരളീയ പൈതൃകമുള്ള അനേകം ജനങ്ങളും മലയാളം ഉപയോഗിച്ചു പോരുന്നു.ദേശീയ ഭാഷയായി ഉൾപ്പെടുത്തിയത് മറ്റ് 21 ഭാഷകളുടേതുപോലെ തനതായ വ്യക്തിത്വം ഉള്ളതിനാലാണ്. മലയാള ഭാഷയുടെ ഉല്പത്തിയും പ്രാചീനതയും സംബന്ധിച്ച കാര്യങ്ങൾ ഇന്നും അവ്യക്തമാണ്. പഴയ തമിഴിനും മുൻപത്തെ മൂലദ്രാവിഡമാണ് മലയാളത്തിന്റെ ആദ്യ രൂപം എന്നു കരുതുന്നു. യു.എ.ഇ-യിലെ പ്രധാന സംസാര ഭാഷകളിൽ ഒന്ന് മലയാളം ആണ്. മലയാളം സംസാരിക്കുന്ന ജനവിഭാഗത്തിനെ പൊതുവായി മലയാളികൾ എന്നു വിളിക്കുമ്പോഴും, ഭാഷയുടെ കേരളീയപാരമ്പര്യം പരിഗണിച്ച് കേരളീയർ എന്നും വിളിച്ചു പോരുന്നു. ലോകത്താകമാനം 4.75 കോടി ജനങ്ങൾ മലയാള ഭാഷ സംസാരിക്കുന്നുണ്ട്.
നിരുക്തം
പർവ്വതം എന്നർഥമുള്ള മല എന്ന വാക്കും സ്ഥലം എന്നർഥമുള്ള അളം എന്ന വാക്കും ഒത്തുചേർന്നാണ് മലയാളം എന്ന പദം ഉണ്ടായത് എന്ന് കരുതപ്പെടുന്നു. കേരളം, കോവളം, പന്തളം, ബംഗാളം, നേപാളം, സിംഹളം എന്നിങ്ങനെ അനേകം സ്ഥലനാമങ്ങളിൽ സ്ഥലം എന്ന അർഥത്തിൽ അളം എന്ന വാക്കാണുള്ളതെന്ന് ചില ചരിത്രകാരന്മാർ അഭിപ്രായപ്പെടുന്നു.
മലയപർവതത്തിന്റെ പേരിനോടൊപ്പം സ്ഥലം എന്നർഥമുള്ള അളം എന്ന വാക്കു കൂടിച്ചേർന്നാണ് മലയാളം എന്ന വാക്കുണ്ടായതെന്നും അഭിപ്രായമുണ്ട്. പശ്ചിമഘട്ടമലനിരകളിൽ മംഗലാപുരം മുതൽ തെക്കോട്ടുള്ള ഭാഗമാണ് മലയാചലം, മലയപർവതം, മലയാദ്രി, മലയഗിരി എന്നൊക്കെ പരാമർശിക്കപ്പെട്ടിരിക്കുന്നത്. വടക്കുഭാഗത്തിനെ സഹ്യപർവതം എന്നും തെക്കുഭാഗത്തിനെ മലയപർവതം എന്നും വിളിക്കുന്നു. പുരാണങ്ങളിൽ ഭാരതവർഷത്തിലെ സപ്താചലങ്ങളിൽ ഒന്നായിട്ടാണ് മലയപർവതത്തിനെ കണക്കാക്കിയിരിക്കുന്നത് (“महेन्द्रो मलयः सह्यः शुक्तिमानृक्षपर्व्वतः। बिन्ध्यश्च पारिपात्रश्च सप्तैवात्र कुलाचलाः ॥”). ഈ മലയപർവതത്തിന്റെ പശ്ചിമഭാഗത്തുള്ള സ്ഥലം എന്ന അർഥത്തിലാണ് മലയാളം എന്ന പേരു വന്നത് എന്ന് കരുതപ്പെടുന്നു.
മലയാളം എന്ന പേര് മലകളും സമുദ്രവും ഒത്തുചേരുന്ന എന്ന അർത്ഥമുള്ള മല + ആളം (സമുദ്രം) എന്നീ ദ്രാവിഡവാക്കുകൾ ചേർന്ന് ഉണ്ടായതാണെന്ന് ചില ചരിത്രകാരന്മാർ അഭിപ്രായപ്പെടുന്നു.
മലയാളം എന്ന പദം (malayalam) ഇംഗ്ലീഷിൽ എഴുതിയാൽ അനുലോമവിലോമപദം കൂടിയാണ്; അതായത് ഇരുവശത്ത് നിന്നും വായിച്ചെടുക്കാൻ സാധിക്കുന്ന പദമാണ്.
ഭാഷാപരിണാമം (ചരിത്രം)
മലയാള ഭാഷ സംസ്കൃതത്തിൽ നിന്ന് ഉത്ഭവിച്ചതാണെന്നും അതല്ല സംസ്കൃതവും തമിഴും കൂടിക്കലർന്ന ഒരു മിശ്രഭാഷയാണെന്നും ആദ്യകാലങ്ങളിൽ ചിലർ വിശ്വസിച്ചിരുന്നു. എല്ലാ ഭാഷകളും സംസ്കൃതത്തിൽ നിന്നും ഉണ്ടായി എന്ന മതാത്മകമായതും വസ്തുതകളുമായി ബന്ധമില്ലാത്തതുമായ ചിന്തയാണ് ഇതിനു കാരണം. എന്നാൽ ഗവേഷണങ്ങൾ ഇതിനെയെല്ലാം നിരാകരിക്കുകയും "മലയാളം മൂല ദ്രാവിഡ ഭാഷയിൽ നിന്ന് തമിഴിനൊപ്പം ഉണ്ടായി" എന്നുള്ള  കൂടുതൽ യുക്തമായ സിദ്ധാന്തം അവതരിപ്പിക്കപ്പെട്ടു. float|right|thumb|120px|[[ഴ|'ഴ'കാരം ദ്രാവിഡഭാഷകളിൽ തമിഴിലും മലയാളംത്തിലും മാത്രം ഉപയോഗിച്ചു കാണുന്ന വ്യഞ്ജനമാണ്]]
മലയാള ഭാഷയെക്കുറിച്ച് ആദ്യമായി പറയുന്നത് മണിപ്രവാളം എന്ന മിശ്രഭാഷയായ സാഹിത്യഭാഷയുടെ ലക്ഷണഗ്രന്ഥമായ ലീലാതിലകത്തിൽ ആണ്. എഫ് ഡബ്ല്യൂ എല്ലിസ് ആണ് മലയാളം തമിഴ് തുടങ്ങിയ ഭാഷകൾ ദ്രാവിഡ കുടുംബത്തിൽ പെട്ട ഭാഷകളാണെന്ന് ആദ്യമായി പറഞ്ഞത്. 1815- ൽ ആണ് ഇദ്ദേഹത്തിന്റെ പഠനം പുറത്തു വരുന്നത്. ഭാഷ ചരിത്രകാരൻ റോബർട്ട് കാൾഡ്വെൽ ആണ്. അദ്ദേഹം മലയാളം പ്രാചീന തമിഴിന്റെ ശാഖയാണ് എന്നാണ് അഭിപ്രായപ്പെട്ടത്. പുരുഷഭേദ നിരാസം, സംസ്കൃത ബാഹുല്യം എന്നിവ നിമിത്തം മലയാളം, തമിഴിൽ നിന്ന് അകന്നു നിൽക്കുന്നു എന്നാണ് അദ്ദേഹം കരുതിയത്. ,